Nίκησε ο Πανδραμαϊκός επικρατώντας 4-1 του Καλαμπακίου – DRAMAGOAL.GR\n6 Νοεμβρίου 20160186\nΕΝΙΣΧΥΜΕΝΟΣ ΜΕΤΑΓΡΑΦΙΚΑ, ΞΕΣΠΑΣΕ ΜΕ ΤΕΣΣΕΡΑ ΓΚΟΛ ΑΠΕΝΑΝΤΙ ΣΤΟ ΚΑΛΑΜΠΑΚΙ\nΤη μεγαλύτερη σε έκταση νίκη του μέχρι τώρα στο φετινό πρωτάθλημα σημείωσε ο Πανδραμαϊκός, επικρατώντας 4-1 του Καλαμπακίου, το οποίο από τη μεριά του υπέστη τη βαρύτερη φετινή ήττα.\nΜπροστά σε λίγους φιλάθλους και των δύο ομάδων διεξήχθη η αναμέτρηση. Ο Πανδραμαϊκός έπαιξε ωραίο ποδόσφαιρο, δημιούργησε ευκαιρίες και η νίκη του θεωρείται απόλυτα δίκαιη, με κύριο χαρακτηριστικό πως πέτυχε πολύ όμορφα γκολ, τόσο σε δημιουργία, όσο και σε εκτέλεση. Το χειροκρότημα των πιστών φιλάθλων του στο τέλος αποτελούσε απλά την επιβράβευση της προσπάθειας. Σημαντικό ρόλο έπαιξαν οι νεοαποκτηθέντες παίκτες (για δεύτερη φορά έπαιξε ο Λεονάρντο, ντεμπούτο έκαναν Σαϊνίδης, Ουζούνογλου, Ζαμανόπουλος), ενώ δεν έλειψαν και οι απουσίες (Πατένταλης, Λαμπρινουδάκης, Παπακωνσταντίνου). Από την άλλη μεριά, το Καλαμπάκι δε βρέθηκε σε καλή μέρα, αντίθετα με όλες σχεδόν τις μέχρι πρότινος εμφανίσεις του. Μπορεί να είχε μαχητικότητα και θέληση, ωστόσο δεν άντεξε στην πίεση των γηπεδούχων και παρουσίασε κατά διαστήματα προβλήματα ανάπτυξης. Είχε, πάντως, εξίσου σημαντικές απουσίες, με προεξέχουσα του Τζιβανάκη.\nΑΠΟ ΕΝΑ ΔΟΚΑΡΙ: Στο 15΄ ο Σερέτης εκτέλεσε μακρινό, ψηλοκρεμαστό φάουλ, στέλνοντας την μπάλα στο οριζόντιο δοκάρι του Γιαζγκουλίδη. Στο 24΄ ο Λίπο έπιασε ωραίο, αριστερό σουτ στο κάθετο δοκάρι. Στο 26΄ έγινε το 1-0, όταν ο Κώστας Πιστικός εκτέλεσε φάουλ, ο Μητρούσης πήδηξε στον αέρα για κεφαλιά, δε βρήκε την μπάλα, όμως με την κίνησή του ξεγέλασε τον τερματοφύλακα που πήγε προς το μέρος του και τελικά η μπάλα κατέληξε… στα δίχτυα!\nΔΥΟ ΓΚΟΛ Ο ΣΑΪΝΙΔΗΣ: Στο 31΄ δυνατό σουτ του Πιστικού πέρασε ψηλά άουτ, στο 38΄ συρτό, διαγώνιο σουτ του Σωτηριάδη απέκρουσε ο Γιαζγκουλίδης. Στο 45΄ πολύ ωραία μπαλιά του Λεονάρντο στον Λόη Σαϊνίδη, που με όμορφη κίνηση και άψογο πλασέ, πέτυχε το 2-0. Στο 62΄ κόρνερ του Σαϊνίδη, κεφαλιά του Ρέντου άουτ, στο επόμενο λεπτό κάθετη μπαλιά του Λεονάρντο στον Σαϊνίδη, που πλάσαρε εύστοχα (2-0).\n«ΕΚΡΗΚΤΙΚΟ» ΕΞΑΛΕΠΤΟ: Στο 67΄ ωραία μπαλιά του Τσιμπλίδη στον Τάσο Παναγιώτου, που από πολύ πλάγια θέση πλάσαρε και μείωσε σε 3-1. Στο 69΄ κάθετη μπαλιά του Σαϊνίδη στον Βασίλη Ορφανίδη, που διαμόρφωσε το 4-1. Έτσι ολοκληρώθηκε το «εκρηκτικό» εξάλεπτο (63΄-69΄), όπου και σημειώθηκαν τρία τέρματα. Στο 85΄ σουτ του Σαϊνίδη ψηλά άουτ.\nΔΙΑΚΡΙΘΕΝΤΕΣ-ΔΙΑΙΤΗΣΙΑ: Από τον Πανδραμαϊκό ξεχώρισαν οι Σαϊνίδης, Λίπο, Ρέντος, Λεονάρντο, Πιστικός, από το Καλαμπάκι οι Σερέτης, Παπαηλίας, Μπένγκου, Παναγιώτου. Καλή η διαιτησία του Δηλγεράκη, με λάθη στις υποδείξεις τους οι βοηθοί Νικολαϊδου, Α. Παρασκευούδης.\nΠΑΝΔΡΑΜΑΪΚΟΣ: Γιαζγκουλίδης, Χατζησωτηριάδης, Πιστικός, Ρέντος, Μητρούσης, Λίπο (53΄ λ.τ. Ορφανίδης), Κονδυλίδης, Ουζούνογλου (72΄ Ζαμανόπουλος), Σαϊνίδης, Λεονάρντο (77΄ Λυκίδης), Καρατάσιος.\nΚΑΛΑΜΠΑΚΙ: Κελετζής, Πέτρο, Παπαηλίας (46΄ Δημητρίου), Κωφίδης, Καζεπίδης (57΄ Τσιμπλίδης), Μπένγκου, Καρλάκης, Καλαϊτζίδης (77΄ Δεμενελούδης), Παναγιώτου, Σωτηριάδης.\nΤΙ ΕΙΠΑΝ ΟΙ ΠΡΟΠΟΝΗΤΕΣ: Κοινό στοιχείο των προπονητών ότι κατάγονται αμφότεροι από τον Μαυρόβατο. Στις δηλώσεις τους συμφώνησαν στις γενικές γραμμές:\nΓΙΑΝΝΗΣ ΙΩΑΝΝΙΔΗΣ (Καλαμπάκι): Συγχαρητήρια στον Πανδραμαϊκό για την ευρεία νίκη του. Είχαμε κάνει φιλικό προετοιμασίας με αυτήν την ομάδα, σήμερα όμως παρουσιάστηκε πολύ πιο δυνατός και πιο συγκεντρωμένος. Δε θέλω να αναφερθώ στα προβλήματα και στις απουσίες που ταλανίζουν την ομάδα μου τον τελευταίο καιρό. Σήμερα για το μεγαλύτερο διάστημα του αγώνα δεν αναγνώριζα την ομάδα μου. Είναι χαρακτηριστικό ότι κάναμε μόλις 1-2 τελικές προσπάθειες, κάτι που δεν έχει ξανασυμβεί, αφού στα προηγούμενα ματς είχαμε κατά μέσο όρο τουλάχιστον 7-8 τελικές προσπάθειες. Μπήκαμε καλά, πάντως, πρεσάραμε, όμως αντιμετωπίσαμε προβλήματα στον άξονα, όπου ο αντίπαλος μας κέρδισε κατά κράτος κι έφθασε έτσι σε δίκαιη νίκη. Κοιτάζουμε το επόμενο παιχνίδι με το Μοναστηράκι, καλή συνέχεια στον Πανδραμαϊκό.\nΘΕΟΦΥΛΑΚΤΟΣ ΝΙΚΟΛΑΪΔΗΣ (Πανδραμαϊκός): Θα συμφωνήσω στα περισσότερα με τον συνάδελφο. Θέλαμε τη νίκη, ώστε να ανεβούμε ψυχολογικά και βαθμολογικά, τελικά τα καταφέραμε με καλή εμφάνιση. Πρέπει να πω ότι μόλις την Πέμπτη ολοκληρώθηκε το ρόστερ της ομάδας μας, φέτος ήρθαν 14 νέα παιδιά και σαφώς χρειάζεται πίστωση χρόνου, ώστε να αποκτήσουμε ομοιογένεια και να παίζουμε καλό ποδόσφαιρο. Στο σημερινό παιχνίδι, αναλογικά με τα προηγούμενα, ήμασταν πιο πλήρεις και μέσα από την ωραία εμφάνιση, ήρθε η νίκη. Συγχαρητήρια στα παιδιά για την προσπάθεια, θεωρώ πως σε κάθε αγώνα θα γινόμαστε ολοένα και καλύτεροι. Ξέραμε ότι το Καλαμπάκι έχει καλή ομάδα, που παλεύει ως το τέλος, είχε σίγουρα πολλές ελλείψεις, όμως κι εμείς είχαμε σοβαρότητα από την αρχή ως το τέλος. Είμαι σίγουρος ότι ο Γιάννης θα οδηγήσει το Καλαμπάκι σε πολύ καλή θέση.


ΓΑΡΙΔΟΜΑΚΑΡΟΝΑΔΑ - Αλμυρές συνταγές μαγειρικής - LIVE Webcams Ελλάδας | mykosmos.gr\n500 γρ μακαρόνια Νο 6\n1 σκελίδα σκόρδου κομμένη στα δύο\n1 πορτοκαλί πιπεριά κομμένη σε κύβους\nΠλένουμε και καθαρίζουμε τις γαρίδες. Σε μια μεγάλη κατσαρόλα ζεσταίνουμε το ελαιόλαδο και σωτάρουμε την σκελίδα σκόρδου και τα κρεμμυδάκια. Προσθέτουμε τις γαρίδες. Μόλις πάρουν χρώμα τις σβήνουμε με το ούζο. Μόλις εξατμιστεί προσθέτουμε τις ντομάτες,το μέλι, τις πιπεριές, τη ρίγανη, το αλάτι και το πιπέρι. αφήνουμε να σιγοβράσουν 15-20 λεπτά. Αφαιρούμε τις γαρίδες και τις τοποθετούμε σε ένα άλλο σκεύος. Στη σάλτσα προσθέτουμε ένα ποτήρι νερό (κι αν χρειαστεί και δεύτερο) και μέσα σε αυτή βράζουμε τα μακαρόνια. Λίγο πριν ολοκληρωθεί η διαδικασία και τα μακαρόνια πιούν τη σάλτσα ρίχνω τις γαρίδες. Μόλις έχουν πιεί τη σάλτσα η γαριδομακαρονάδα μας είναι έτοιμη.


«Κεραμίδα» οι νέες αντικειμενικές τιμές | Η Εφημερίδα των Συντακτών\nΦωτιά στον χάρτη της κτηματαγοράς βάζουν οι νέες αντικειμενικές αξίες που ανακοινώνονται σήμερα από το υπουργείο Οικονομικών, αλλά θα τεθούν σε ισχύ από το νέο έτος. Σύμφωνα με το νέο σύστημα αντικειμενικών τιμών, από τις 13.808 τιμές ζώνης που αλλάζουν τιμή, σχεδόν στις μισές έρχονται αυξήσεις δηλαδή για 6.000-7000 περιοχές, σε περίπου 3.000-3.800 έρχονται μειώσεις, ενώ εντάσσονται στο σύστημα και 3.500 νέες περιοχές. Μετά τις αλλαγές, η φορολογική βάση επιβολής του ΕΝΦΙΑ διευρύνεται στο 98% των ακινήτων από 85% σήμερα, ενώ δημιουργείται ένα ισχυρό ντόμινο επιβαρύνσεων που ξεκινά από τους φόρους στις μεταβιβάσεις (αγοραπωλησίες, γονικές παροχές, δωρεές και κληρονομιές) και φθάνει στα τέλη που συνδέονται με τις φορολογητέες αξίες των ακινήτων.\nΗ κεραμίδα θα είναι μεγαλύτερη στους ιδιοκτήτες με ακίνητα που μπαίνουν πρώτη φορά στο αντικειμενικό σύστημα αφού μέχρι τώρα ο προσδιορισμός της φορολογητέας αξίας τους γινόταν με συγκριτικά στοιχεία οπότε για πολλά οικόπεδα-φιλέτα οι φόροι δεν ήταν αντιπροσωπευτικοί. Στην περιοχή της Αττικής οι νέες εντάξεις αφορούν ακριβές περιοχές όπως Βάρκιζα, Λεγρενά, Αγία Μαρίνα, Αγιος Νικόλαος, Χάρακας, Δασκαλειό, πέριξ του Πόρτο Ράφτη, Θορικός, Ασπρόπυργος. Στο αντικειμενικό σύστημα εντάσσονται όλες οι περιοχές της Σαλαμίνας και των Κυθήρων που είναι εκτός, ενώ στην Αίγινα εντάσσονται η Πέρδικα, ο Μεσαγρός και η Σουβάλα.\nΣτον Νομό Θεσσαλονίκης στο αντικειμενικό σύστημα εντάσσονται περιοχές του Λαγκαδά περιοχών που βρίσκονται προς τον Λαγκαδά. Στη Χαλκιδική θα ενταχθούν παραλιακές περιοχές της Κασσάνδρας, στο ύψος των οικισμών Σκάλα Φούρκας, Ποσείδι και τα παραλιακά μέρη από Νέα Καλλικράτεια έως παραλία Διονύσου. Στην Αχαΐα, εντάσσονται όλες οι παραθαλάσσιες περιοχές όπως Διακοπτό, Αιγείρα, Πλάτανος, Τράπεζα, Σελιανίτικα, Ψαθόπυργος και Βραχναίικα.\nΣτην Αιτωλοακαρνανία εντάσσονται όλες οι περιοχές κοντά στη Λίμνη Τριχωνίδα, όπως και περιοχές Θέρμου, Καινούριου, Αγγελόκαστρου και Αστακού.\nΣτην Κόρινθο, θα ενταχθούν παραλιακές περιοχές από το Περιγιάλι έως το Λέχαιο. Στον Νομό Ηλείας θα ενταχθούν η Κυλλήνη, η Ανδραβίδα και η Αρχαία Ολυμπία. Στον Νομό Τρικάλων οι αντικειμενικές θα επεκταθούν σε Περτούλι, Ελάτη, Πύλη, Καστράκι, Φαρκαδώνα, Τρυγώνα, Μεγαλοχώρι. Στον Νομό Ημαθίας θα ενταχθούν οι περιοχές Σέλι, Πλατύ, Βεργίνα, Νέα Νικομήδεια, Αγ. Γεώργιος κ.λπ. Στον Νομό Σερρών, θα ενταχθούν οι περιοχές Πρώτη Σερρών, Αμφίπολη, Χρυσοπηγή, Προμαχώνας, Κερκίνη, Ηράκλεια, Λουτρά, Στρυμονικό και Αλιστράτη. Στον Νομό Εβρου εντάσσονται οικισμοί που είναι κοντά στην Ορεστιάδα, στο Διδυμότειχο και στο Σουφλί και οι παραθαλάσσιες περιοχές του νομού.


10 τροφές που μπορούν να σώσουν τη καρδιά\n1. Φρέσκα βότανα\nΤα φρέσκα βότανα κάνουν πολλά φαγητά υγειηνά για τη καρδιά αντικαθιστώντας το αλάτι, τη ζάχαρη, και τα τρανς λιπαρά. Αυτή η κατηγορία βοτάνων, μαζί με τα καρύδια, τα μούρα ακόμα και τον καφέ, αποτελούν μια παγκόσμια προσέγγιση για μια σοφή για τη καρδιά διατροφή. Αποτελούν ένα γευστικό τρόπο καταπολέμισης ασθενειών της καρδιάς, εγκεφαλικών, υψηλής χοληστερίνης και του διαβήτη.\nΤο δεντρολίβανο, το φασκόμηλο, η ρίγανη και το θυμάρι περιέχουν αντιοξειδωτικά.\n8 τροφές που κάνουν θαύματα\nΕίναι μία πολύ καλή πηγή αντιοξειδωτικών, φλαβονοειδή, οι οποίες καταπολεμούν τις ελεύθερες ρίζες που είναι υπεύθυνες σε μεγάλο βαθμό για την γήρανση του οργανισμού μας. Επίσης τα μήλα περιέχουν μία ίνα την πηκτίνη που αποβάλλει τις άχρηστες ουσίες απο το σώμα. Τέλος τα μήλα είναι πηγή βιταμίνης c που ενισχύει το ανοσοποιητικό σύστημα


ΠΡΟΟΔΟΣ: Κόψιμο βασιλόπιτας της ΠΡΟΟΔΟΥ (2014)\nΚόψιμο βασιλόπιτας της ΠΡΟΟΔΟΥ (2014)\nΔευτέρα 6 Ιαν 2014. Ασφυκτικά γέμισε και εφέτος το πνευματικό μας κέντρο την ημέρα των φώτων, για την καθιερωμένη γιορτή κοπής της βασιλόπιτας, με τους φίλους και τα μέλη της Προόδου και με την παρουσία εκπροσώπων των τοπικών αρχών.\nΗ γιορτή άρχισε με την κοπή της πίτας από τον π.Γεώργιο και τον π.Βίκτωρα και τα κομμάτια δόθηκαν στους εκπροσώπους των τοπικών φορέων.\nΑκλούθησε η απονομή επαίνων στους Καλλιμασιώτες μαθητές του λυκείου που πέτυχαν πριν από μερικού μήνες στις πανελλήνιες εξετάσεις για τα ΑΕΙ και ΤΕΙ. Καμαρώσαμε και χειροκροτήσαμε τους αυριανούς επιστήμονες και τους ευχηθήκαμε καλή πρόοδο. Για όσους φοιτητές αναχώρησαν ήδη για τις σχολές τους, οι έπαινοι παραλήφθηκαν από τους γονείς τους.\nΤο τελευταίο μέρος της εκδήλωσης περιλάμβανε το καλλιτεχνικό πρόγραμμα με τα παιδιά και τους ενήλικες των πολιτιστικών μας εργαστηρίων.\nΠρώτα η χορωδία των παιδιών και των ενηλίκων, που τραγούδησαν κάλαντα και παραδοσιακά τραγούδια, υπό τη διεύθυνση της κ. Βίνας Αμπανούδη. Πιάνο έπαιξαν οι μαθήτριες Ελένη Καρδαμύλα, Λαμπρινή Μπλάνη, και Μαριάννα Κουμελά που συμμετείχαν και σε προηγούμενες εκδηλώσεις μας. Για πρώτη φορά εφέτος συμμετείχαν και δύο νέοι μαθητές, ο Στέλιος Ζανίκος στο μπουζούκι και ο Μιχάλης Κοκκολάκης στο τουμπελέκι.\nΑκολούθησαν τα δύο παιδικά και το εφηβικό τμήμα του παραδοσιακού χορού με την καθοδήγηση του Γιάννη Γριμπαμπή, που χόρεψαν έξι χορούς.\nΤο καλλιτεχνικό πρόγραμμα τελείωσε με τα παιδιά της ρυθμικής γυμναστικής με την καθοδήγηση της κ. Λουΐζας Μιχαλακοπούλου.\nΣτον προθάλαμο υπήρχε έκθεση έργων των παιδιών της ζωγραφικής που επιμελήθηκε η υπεύθυνη του εργαστηρίου κ. Αγγελική Νικήτα.\nΣτο τέλος της γιορτής μοιράστηκαν βασιλοπιτάκια σε όλους τους παρευρισκόμενους που περιείχαν πέντε φλουριά με ισάριθμα δώρα για τους τυχερούς.\nΉταν μια όμορφη και ζεστή εκδήλωση που την ευχαριστήθηκαν περισσότερο τα παιδιά που συμμετείχαν και οι γονείς τους. Η Πρόοδος ευχαριστεί όσους εργάστηκαν για την οργάνωση της εκδήλωσης και εύχεται σε όλους χρόνια πολλά, καλή χρονιά με υγεία και αισιοδοξία.\nΔεν πρέπει όμως να ξεχνάμε ότι όλα αυτά πραγματοποιούνται λόγω της ύπαρξης του πνευματικού κέντρου της Καλλιμασιάς που στεγάζει όλες τις δραστηριότητες της Προόδου. Έχουμε λοιπόν χρέος να το φροντίσουμε τώρα που μας χρειάζεται.


Αργος: Τους έπαιξε πιάνο, ήπιαν καφέ στο μπαλκόνι και μετά σκότωσε την 11χρονη αδελφή του για να εκδικηθεί τον πατέρα του | Αληθινές Γυναίκες\nΣυγκλονισμένη είναι από το μεσημέρι της Κυριακής η τοπική κοινωνία του Άργους, μετά την οικογενειακή τραγωδία που εκτυλίχθηκε στην περιοχή Γεφύρια,όταν ένας 29χρονος σκότωσε την 11χρονη ετεροθαλή αδελφή του και στη συνέχεια αυτοκτόνησε.\nΟ 29χρονος, απόφοιτος Ιατρικής και ο ίδιος, πήγε στο σπίτι στο Άργος το βράδυ του Σαββάτου, όπου ήταν η μητριά και η μικρή ετεροθαλής αδελφή του. Λάτρης της μουσικής, και ιδιαίτερα πιάνου και κιθάρας, έπαιξε πιάνο και εν συνεχεία έπεσαν για ύπνο. Όπως ανέφεραν άτομα από τη γειτονιά , το πρωί της Κυριακής καθόταν στο μπαλκόνι και έπινε καφέ, χωρίς τίποτα να προμηνύει την τραγωδία που θα ακολουθούσε.\nΣύμφωνα με τις πληροφορίες , ο 29χρονος είχε διαπληκτιστεί έντονα την προηγούμενη ημέρα με τον πατέρα του, και με αυτόν τον τρόπο ήθελε να τον εκδικηθεί.\nΠροηγούμενο άρθροΗ Δάφνη Τόλη καταγράφει τη ζωή των Ροχίνγκια (Photostory)\nΕπόμενο άρθροΕλένη Ρούσσου ,της κοινοποίησαν τον πλειστηριασμό της Α΄ κατοικίας της και ταυτόχρονα έκοψαν και τα 300 ευρώ της αναπηρικής συντάξεως της


Τα βότανα είναι ένα από τα καλύτερα δώρα της φύσης στον άνθρωπο. Όχι μόνο μπορούν να δώσουν μοναδική γεύση στο φαγητό, αλλά μπορούν να αντιμετωπίσουν αποτελεσματικά και πλήθος παθήσεων.\nΗ πιπερόριζα είναι γεμάτη από θρεπτικά συστατικά. Οι άνθρωποι τη χρησιμοποιούν για μαγείρεμα και θεραπεία εδώ και χιλιάδες χρόνια. Μπορεί να καταναλωθεί φρέσκια ή αποξηραμένη και να αποθηκευτεί ως μπαχαρικό.\n• 80 θερμίδες\n• 0,8 γρ. λιπαρά\n• 0.2 γρ. κορεσμένο λίπος\n• 18 γρ. υδατάνθρακες\n• 1,7 γρ. ζάχαρη\n• 1,8 γρ. πρωτεΐνη\n• 16 mg ασβέστιο\n• 0,6 mg σίδηρος\nΗ πιπερόριζα περιέχει περισσότερες από 400 χημικές ενώσεις, που ευθύνονται για τα οφέλη της ρίζας στην υγεία. Έχει ισχυρές αντιοξειδωτικές και αντιφλεγμονώδεις ιδιότητες που μπορούν να βοηθήσουν το σώμα με διάφορους τρόπους.\n1. Γαστρεντερικές διαταραχές.\nΜπορεί να βοηθήσει με την πέψη και να καταπραΰνει πολλές γαστρεντερικές παθήσεις.\n2. Βήχας και κρύωμα.\nΠεριέχει ισχυρές ενώσεις που μπορούν να ανακουφίσουν πολλά συμπτώματα που σχετίζονται με το βήχα, τον πονόλαιμο και το κοινό κρυολόγημα.\nΜπορεί να βοηθήσει να απαλύνει το στομάχι και στη μείωση της πρωινής ναυτίας κατά την εγκυμοσύνη.\nΠεριέχει πολλές αντιφλεγμονώδεις ιδιότητες που μπορεί να διευκολύνουν τον πόνο και την ταλαιπωρία που σχετίζονται με την αρθρίτιδα και τα προβλήματα άρθρωσης.\nΜπορεί να βοηθήσει να απαλύνει τον πόνο και την ταλαιπωρία που βιώνουν κατά τη διάρκεια της εμμήνου ρύσεως, είτε με την κατανάλωσή της ως τσάι είτε σε μορφή κάψουλας.\nΠρόσφατα στοιχεία δείχνουν ότι η πιπερόριζα μπορεί να βοηθήσει με τον πόνο που προκαλείται από ημικρανίες και μπορεί ακόμη και να μειώσει τον αριθμό των επεισοδίων ημικρανίας.\nΘρεπτική αξία ανά 3 γρ. (ένα κουταλάκι του γλυκού):\n• 9,5 θερμίδες\n• 0,1 γρ. λιπίδια\n• 0,1 γρ. κορεσμένο λίπος\n• 2 γρ. υδατάνθρακες\n• 0,29 γρ. πρωτεΐνες\n• 1,65 mg σίδηρος\n• 5,04 mg ασβέστιο\nΕπιπλέον περιέχει βιταμίνες E και C, νάτριο, κάλιο και μαγνήσιο.\nΟ κουρκουμάς ως ένα ισχυρό αντιοξειδωτικό έχει συνδεθεί με την πρόληψη και την αντιμετώπιση διάφορων παθήσεων. Πιο συγκεκριμένα:\n1. Μπλοκάρει ορισμένους τύπους καρκίνου, με έμφαση στο κεφάλι και τον λαιμό.\n2. Είναι ισχυρό αντιοξειδωτικό, μαχόμενο τις ελεύθερες ρίζες που προκαλούν διάφορους τύπους καρκίνων όπως του προστάτη, του δέρματος, και του εντέρου.\n3. Έχει αντιφλεγμονώδεις ιδιότητες ισοδύναμες της κορτιζόνης, και σαν αποτέλεσμα μειώνει τους πόνους που προέρχονται από ρευματοειδή αρθρίτιδα, καταπραΰνει τα συμπτώματα που προκαλεί η ραγοειδίτιδα ( χρόνια φλεγμονή του ματιού), βελτιώνει την λειτουργία των γονάτων όταν υπάρχει φλεγμονή.\n4. Επιδρά στην χοληδόχο κύστη, προκαλώντας αυξημένη παραγωγή χολής, που βοηθάει στην πέψη.\n5. Προλαμβάνει τον σχηματισμό πλάκας που μπορεί να φράξει της αρτηρίες και να οδηγήσει σε καρδιακά και εγκεφαλικά επεισόδια ενώ άλλες μελέτες προτείνουν την καθημερινή χρήση κουρκουμά για την αποφυγή εκδήλωσης διαβήτη σε προδιαβητικά άτομα.\nΤο τζίντζερ προέρχεται από την Ανατολή και είναι απαραίτητο συστατικό της ινδικής, ιαπωνικής και κινεζικής κουζίνας. Υπάρχει σε διάφορες μορφές όπως σε ρίζα, σε σκόνη (μπαχαρικό), σε σιρόπι και σε αιθέριο έλαιο.\n• 0,4 γρ. λιπαρά\n• 2 γρ. φυτικές ίνες\n• 2 γρ. πρωτεΐνες\n• 5 mg βιταμίνες C\nΟι Κινέζοι το συνιστούν εδώ και 2000 χρόνια για τη βελτίωση στομαχικών διαταραχών και για την καλύτερη λειτουργία του πεπτικού συστήματος. Τα αιθέρια έλαιά του και άλλα συστατικά του, τού προσδίδουν ορισμένες από τις πολύτιμες ιδιότητές του.\n-Μειώνει τα επίπεδα χοληστερίνης στο αίμα, ρυθμίζει το σάκχαρο και έχει επουλωτική δράση.\n-Βοηθά στην καλή χώνεψη, καταπολεμά τη ναυτία, τονώνει τον οργανισμό και απαλύνει τα συμπτώματα του κρυολογήματος, του στομαχόπονου και του πονοκεφάλου. Έχει αντιπυρετική και αντιμικροβιακή δράση.\nΗ κατανάλωση τζίντζερ δε συνιστάται κατά τη διάρκεια της εγκυμοσύνης γιατί ενδέχεται να προκαλέσει την έναρξη τοκετού και η χρήση του από άτομα που ταλαιπωρούνται από πέτρες στη χολή.


Σε ανακοίνωσή της η Αστυνομία της Θεσσαλονίκης αναφέρει ότι συνέλαβε τέσσερα άτομα για τα επεισόδια που έγιναν στην Ιερισσό και οι οποίοι κατηγορούνται για τα κατά περίπτωση αδικήματα «Περί Φωτοβολίδων και Πυροτεχνημάτων», «Άνευ άδειας κατοχής ασυρμάτου ραδιοπομπού» και Νόμο «Περί Όπλων».\nΣυγκεκριμένα, σε εννέα έρευνες, που πραγματοποιήθηκαν χθες παρουσία δικαστικών λειτουργών, στις οικίες τους και σε αποθηκευτικούς χώρους, βρέθηκαν:\nΕννέα κυνηγητικά όπλα (τα -7- με την προβλεπόμενη άδεια και τα υπόλοιπα -2- χωρίς άδεια), τα οποία απεστάλησαν για εργαστηριακή εξέταση,\nΤρεις ασύρματοι φορητοί πομποδέκτες, χωρίς άδεια κατοχής και\nΕίκοσι επτά κροτίδες.\nΣίγουρο είναι ότι αν συνεχιστεί η έρευνα θα βρεθεί ολόκληρο οπλοστάσιο, από κυνηγετικά όπλα, εκρηκτικά και ότι άλλο μπορεί να φανταστεί κανείς.\nΑσφαλώς και στα χωριά μπορεί κάποιος να πει ότι δικαιολογημένα έχουν καραμπίνες για να σκοτώνουν αγριομπεκάτσες αν και με κάθε όπλο μπορείς να χτυπήσεις οποιονδήποτε, πόσο μάλλον να τον απειλήσεις.\nΌμως, τους πομπούς τι τους ήθελαν οι χωριάτες; Είναι είδη οικιακής χρήσης σύμφωνα με τον ΣΥΡΙΖΑ; Και μέχρι πότε ένα πιθανό σκάνδαλο (της επένδυσης στα ορυχεία λένε) θα νομιμοποιεί πράξεις βίας και εγκληματικές ενέργειες; Και μάλιστα όχι από σύσσωμη την τοπική κοινωνία αλλά από μερίδα αυτής;\nΑν για κάθε επένδυση, έργο, αξιοποίηση βγαίνουν τα όπλα (έστω και νόμιμα) που θα πάει αυτή η χώρα; Αν κάποιοι ονειρεύονται να δημιουργήσουν πολλές... Κερατέες σε όλη την Ελλάδα θα πρέπει να αποδεχθούν και τις ευθύνες για ότι ακολουθεί στη συνέχεια. Δηλαδή το φόβο των επενδυτών να έρθουν στη χώρα μας, την ανεργία, τη φτώχεια, την υπανάπτυξη.\nΤην Παρασκευή, μάλιστα, βγήκε ο Πάνος Σκουρλέτης και με το γνωστό ξινό ύφος είπε ότι μόλις ο ΣΥΡΙΖΑ γίνει κυβέρνηση θα σταματήσει την επένδυση στις Σκουριές. Επιτέθηκε στον πρωθυπουργό βεβαίως τονίζοντας ότι βγήκε στη Βουλή με ύφος μάγκα και ενθάρρυνε τους αστυνομικούς ενώ τόνισε ότι αν και ο ΣΥΡΙΖΑ είναι αντίθετος με ό,τι έγινε στο εργοτάξιο της εταιρείας Hellas Gold στις Σκουριές, η επένδυση είναι «αργός θάνατος» των κατοίκων. «Συνειδητοποιούμε τι είπε ο πρωθυπουργός με όσα έγιναν χθες ότι θα προχωρήσει με κάθε τρόπο η επένδυση στη Χαλκιδική. Είμαστε άξιοι της μοίρας μας» ανέφερε. Όπως διευκρίνισε, η πολιτεία οφείλει να είναι αρκετά προσεκτική και να μην ενθαρρύνει την τυφλή αντιπαράθεση. «Η ΕΛΑΣ να λειτουργεί με σεβασμό στους νόμους για να είναι αποδεκτή. Να αλλάξει τρόπο λειτουργίας» πρόσθεσε.\nΚαι καλά, οι επενδυτές από τις Σκουριές να φύγουν. Μπορεί να μας πει ο ΣΥΡΙΖΑ ποια επένδυση στην Ελλάδα υποστηρίζει; Ποιο έργο έχει την ευλογία του; ΚΑΝΕΝΑ.\nΚαι μια και μιλάμε για την Κερατέα, που είναι όλοι αυτοί που έκαναν πόλεμο για να μη γίνει ο ΧΥΤΑ; Διότι απ' όσο γνωρίζουμε ο διαγωνισμός προχωρά κανονικά έστω και με αλλαγή της τοποθεσίας. Πάλι στην Κερατέα είναι, ίδιας χωρητικότητας θα είναι.\nΜήπως, λοιπόν, για κάθε μια τέτοια περίπτωση έχουμε απλά ορισμένους γυρολόγους «μπαχαλάκηδες» που ξεσηκώνουν τα πλήθη και όπως είναι γνωστό ο όχλος εύκολα επιβάλλει το νόμο;\nΓΑΝΤΙ 08/03/2013 14:25:56\nΑπορών @ ΓΑΝΤΙ 08/03/2013 15:01:21\nΓιώργος Χριστόπουλος (No Relation) 08/03/2013 14:27:43\nΑΡ @ Γιώργος Χριστόπουλος (No Relation) 08/03/2013 14:56:21\nΑπορών @ Γιώργος Χριστόπουλος (No Relation) 08/03/2013 15:02:26\nsawas @ Γιώργος Χριστόπουλος (No Relation) 08/03/2013 15:54:22\nΑν βρήκαν καραμπίνες και πομπούς (Walkie Talkie θέλει να πει ο ποιητής) θα έπρεπε να βρούνε και τα κυνηγετικά μαχαίρια αλλά και τις στρατιωτικές στολές παραλλαγής που συνήθως χρησιμοποιούνται στο κυνήγι. Αυτά είναι ακλόνητα στοιχεία.\nΜετά θα ανακαλύπτανε και τον τροχό. Εκεί να δεις επιτυχίες.\nΓιώργο καλά κατάλαβες, για να πάρεις διαζύγιο από την κοινωνία προτρέχει να πάρεις διαζύγιο από την λογική.\nkostas nikolaou @ Γιώργος Χριστόπουλος (No Relation) 08/03/2013 22:11:10\nTassos 08/03/2013 14:39:43\n3V4NG3L05 08/03/2013 14:55:57\nΑπορών 08/03/2013 15:04:34\nΜεγάλες στιγμές @ Απορών 08/03/2013 23:49:45\nΡύκιος 08/03/2013 15:04:43\nΜάλιστα. Κυνηγετικές καραμπίνες, φωτοβολίδες και συσκευή επικοινωνίας.\nΛές και δεν υπάρχουν στις μέρες μας κινητά τηλέφωνα...\nΔεν ξέρω τι είδους "πομποδέκτης" βρέθηκε και άρα επιφυλάσσομαι.\nΔεν ξέρω δηλαδή αν ήταν στρατιωτικού τύπου, με δυνατότητες αποκρυπτογράφησης.\nΠάντως αν είναι τύπου CB ή τύπου Walkie Talkie μιλάμε για άλλη μια φαιδρότητα από μέρους της αστυνομίας.\nΌπως φαιδρή ήταν και η επίσημη ανακοίνωση πως δεν έριξαν σε κατοικημένη περιοχή δακρυγόνα, τη στιγμή που στις μέρες μας όλοι έχουν ένα κινητό τηλέφωνο κι είναι σίγουρο οτι κάποιος θα κατέγραφε την πραγματικότητα (όπως και κατεγράφη, προβλήθηκε δε σήμερα το μεσημέρι από το MEGA, δείχνοντας σκηνικό πολεμικής εισβολής στο χωριό.\nΜ αυτές τις ακρότητες οδηγείται αλλού η κατάσταση.\nΤσσσσσ 08/03/2013 15:08:52\nroadrunner @ Τσσσσσ 08/03/2013 17:53:16\nΗ Αλίκη των θαυμάτων 08/03/2013 16:01:12\n1) «Η Κυβέρνηση επανεξετάζει νέα στοιχεία εμπειρογνωμόνων για την επένδυση του έργου «Μεταλλευτικές Εγκαταστάσεις και Εγκαταστάσεις προς παραγωγή χρυσού στο Πέραμα, Δήμου Αλεξανδρούπολης, Περιφερειακής Ενότητας Έβρου, Περιφέρειας Ανατολικής Μακεδονίας – Θράκης» της εταιρείας Χρυσωρυχεία Θράκης Α.Μ.Β.Ε. προτού προχωρήσει στην τελική της απόφαση», δήλωσε ο κυβερνητικός Εκπρόσωπος.\n2) Να επανεξεταστεί το θέμα της επένδυσης στις Σκουριές που έχει προκαλέσει κοινωνική αναστάτωση πρότεινε ο βουλευτής της ΝΔ Γιάννης Μιχελάκης μιλώντας στον realfm 97,8 και τον Νίκο Χατζηνικολάου.\n«Σε αυτή τη συμφωνία, η οποία σας θυμίζω έχει υπογραφεί την περίοδο όταν ήταν πρωθυπουργός ο κ. Σημίτης και υπουργός Ανάπτυξης -αν θυμάμαι καλά- ο κ. Τσοχατζόπουλος, σίγουρα θα πρέπει να ξαναδούμε κάποια πράγματα και σίγουρα θα πρέπει να ξαναμπούν όλα στο τραπέζι, όπως μπαίνουν και πολλά άλλα ζητήματα. Μπαίνουν τα μισθολογικά θέματα, μπαίνουν τα λεγόμενα κεκτημένα διαφόρων κοινωνικών ομάδων, καλό είναι να βάλουμε στο τραπέζι και άλλα πράγματα τα οποία δεν είχαμε αγγίξει μέχρι τώρα» είπε ο κ. Μιχελάκης, ο οποίος στην ερώτηση αν πρέπει να ανοίξει η συζήτηση αυτή απάντησε: «Γιατί να μην ανοίξει; Αν είναι η πατρίδα να κερδίσει κάτι παραπάνω γιατί να μην το κάνουμε...».\nΚαλό θα είναι ο κ. Αντώνης Σαμαράς να προσεγγίσει τα συγκεκριμένα θέματα με την ευαισθησία, την αίσθηση καθήκοντος, τη σοβαρότητα και το αίσθημα δικαιοσύνης που τον διακρίνουν, επανεξετάζοντας συνολικά τις προηγούμενες αμφισβητούμενες και ύποπτες συμφωνίες που οι γνωστοί, απαξιωμένοι και εντελώς αφερέγγυοι πολιτικάντηδες συνήψαν.\nένας παλιός φίλος 08/03/2013 16:14:02\nΚαλά τώρα είναι σοβαρό σχόλιο-άρθρο αυτό; Αν κάποιοι δίεπραξαν αδικήματα να πληρώσουν. Αλλά συλλήβδην οι ανησυχούντες να αποδίδονται σε ένα κόμμα;;;; Ντε και καλά να χρέωσουν - χαρίσουν κάποιοι τη Χαλκιδική στο ΣΥΡΙΖΑ. Αυτή η στρατηγική πόλωσης και δημιουργίας τραγελαφικού εμφυλιοπολεμικού κλίματος σε μια περίοδο που οι Έλληνες έπρεπε πάνω από όλα να είμαστε ενωμένοι, είναι άκρως προβληματική. Στο γκρεμό φτάσαμε αλλά το μικροκομματικό συμφέρον βασιλεύει... Και τούτο αφορά όλους.\nΥΓ: όσο για τον υποτιμητικό προσδιορισμό "χωριάτες" τι να πω;;; Η "χωριάτικη" καταγωγή μου δεν μου επιτρέπει να "στολίσω" ανάλογα τον μεγαλοαστό προφανώς αρθρογράφο...\nΝΠ 08/03/2013 16:22:26\nΠράγματι,είναι δύσκολο κάποιος τρίτος να μην έχει ερωτήματα...για το ορθόν της συγκεκριμένης απόφασης.Εξάλλου,ποιος την υπέγραψε;\nδεν έχει απαντηθεί ικανοποιητικά η καταστροφή της φύσης΄,\nοι επιπτώσεις για τους άλλους οικονομικούς τομείς(τουρισμός,γεωργία),\n....δεν είναι εύκολο να πούμε ότι οι αντιδράσεις είναι ιδιοκτησία του ΣΥΡ.\nmimikos 08/03/2013 16:34:41\nΜεγάλες στιγμές 08/03/2013 17:12:56\nΤελικά οι κάτοικοι αντιδρούν στην επένδυση ή στο τίμημα αυτής;\nΑν η ελντοράντο γίνει ΔΕΚΟ και όλοι οι κάτοικοι υπάλληλοι ΔΕΚΟ μήπως λυθεί το πρόβλημα;\nMAYRO XABIARI @ Μεγάλες στιγμές 08/03/2013 19:28:34\nkapar13 @ Μεγάλες στιγμές 08/03/2013 19:58:34\nΜε συγχωρείτε, αλλά στην περίπτωση που το δίλημμα που τίθεται είναι εάν τα λεφτά/περιουσία του δημοσίου θα πάνε σε μία ΔΕΚΟ ή στον Μπόμπολα, καλύτερα να πάνε στη ΔΕΚΟ, λέω εγώ...\nΆλλος δρόμος όμως δεν υπάρχει;\nΜεγάλες στιγμές @ kapar13 08/03/2013 23:18:07\nVrennus @ Μεγάλες στιγμές 09/03/2013 11:10:29\nορεσείβιος @ kapar13 09/03/2013 09:55:28\nΝέστωρ 08/03/2013 19:18:44\nΠΕΤΡΟΣ ΟΙΚΟΝΟΜΑΚΟΣ 20/03/2013 21:10:14


18χρονη σε κώμα στην ΜΕΘ του ΠΑΓΝΗ λόγω απαγορευμένου αερίου - Dream FM 90,7\n18χρονη σε κώμα στην ΜΕΘ του ΠΑΓΝΗ λόγω απαγορευμένου αερίου\nΜια νέα υπόθεση σοκ με θύμα μια 18χρονη κοπέλα από τη Βρετανία συγκλονίζει στην περιοχή των Μαλίων όπου η άτυχη κοπέλα φαίνεται να πέρασε την τελευταία νύχτα των διακοπών της διασκεδάζοντας σε διαφορά νυχτερινά καταστήματα.\nΗ κοπέλα μεταφέρθηκε την Τρίτη χωρίς αισθήσεις αρχικά στο ιατρικό κέντρο της περιοχής και μετά στο ΠΑΓΝΗ όπου διαπίστωθηκε ότι βρισκόταν ήδη σε κώμα.\nΟι συνθήκες κάτω από τις οποίες το θύμα βρέθηκε σε αυτή την εξαιρετικά δύσκολα αναστρέψιμη κατάσταση, είναι όπως φαίνεται τραγικές.\nEισέπνευσε αέριο γέλιου\nΗ 18χρονη σύμφωνα με τις πρώτες ενδείξεις από την αστυνομική έρευνα εισέπνευσε laughing gas – , αέριο γέλιου, από μπαλόνια που κυκλοφορούν ευρέως στην περιοχή των Μαλίων παρότι παράνομα και απαγορευμένα.\nΜάλιστα οι πρώτες πληροφορίες από την παρέα της αναφέρουν πως πιθανότατα εισέπνευσε δυο μπαλόνια γι αυτό και οι συνέπειες ήταν ραγδαίες και δραματικές.\nΜάχη στην εντατική\nΗ 18χρονη βρισκόταν διασωληνωμένη μέχρι τα ξημερώματα στη ΜΕΘ του ΠΑΓΝΗ, ενώ τα μέλη της παρέας της κλίθηκαν να δώσουν καταθέσεις για τις κινήσεις τους τη μοιραία νύχτα λιγο πριν ταξιδέψουν για τη Βρετανία.\nΗ εξαιρετικά σοβαρή υπόθεση ερευνάται με προσοχή από την αστυνομία.


Ντορέττα Παπαδημητρίου: Σε τι δεν είχε ποτέ εμμονή; – VIPNEWS\nΝτορέττα Παπαδημητρίου: Σε τι δεν είχε ποτέ εμμονή;\n«Δεν είχα ποτέ εμμονή με τα νούμερα τηλεθέασης. Σαφέστατα και με ενδιαφέρει η τηλεθέαση και θα ενημερώνομαι για την πορεία της εκπομπής, άλλωστε είναι δείκτης που δείχνει τι αρέσει στο κοινό.\nΣτόχος μας είναι το πρωινό να έχει διάρκεια και να είμαστε μια χαρούμενη παρέα για τους τηλεθεατές. Και θα δουλέψουμε σκληρά όλη η ομάδα γι’ αυτό», δήλωσε στο περιοδικό “Hello” η Ντορέττα Παπαδημητρίου, ενώ για αν θα συνεχίσει να είναι στι τιμόνι του πρωινού του Mega και την επόμενη χρονιά ανέφερε:\n«Ακόμη είναι νωρίς για να σκέφτομαι την επόμενη σεζόν. Φυσικά, η πρόθεση και από τις δυο πλευρές είναι να κρατήσουμε τη συνεργασία μας και να δημιουργήσουμε μια νέα, φρέσκια πρόταση στην πρωινή ζώνη, που θα κρατήσει».


Flexopack: Αύξηση 40,4% στα καθαρά κέρδη το 2016\nΤα κέρδη μετά από φόρους και δικαιώματα μειοψηφίας της Flexopack ανήλθαν σε 5,188 εκατ. ευρώ, έναντι 3,694 εκατ. ευρώ της αντίστοιχης χρήσης του 2015\nΔημοσιεύθηκε: 6 Απριλίου 2017 - 17:47\nΗ Flexopack ανακοίνωσε ότι ο ενοποιημένος κύκλος εργασιών το 2016 ανήλθε σε 70,251 εκατ. ευρώ, έναντι 61,201 εκατ. ευρώ και ο εταιρικός σε 67,416 εκατ. ευρώ, έναντι 62,271 εκατ. ευρώ, παρουσιάζοντας ποσοστιαία αύξηση κατά 14,79% και 8,26% αντίστοιχα.\nΤα κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (EBITDA) ανήλθαν σε επίπεδο Ομίλου σε 11,371 εκατ. ευρώ, έναντι 9,196 εκατ. ευρώ, αυξημένα κατά 23,65% και σε εταιρικό επίπεδο σε 11,651 εκατ. ευρώ έναντι 9,765 εκατ. Ευρώ, παρουσιάζοντας αύξηση κατά 19,31%.\nΤα κέρδη προ φόρων (EBT) ανήλθαν για τον Όμιλο σε 7,603 εκατ. ευρώ, έναντι 5,741 εκατ. ευρώ αυξημένα κατά 32,43% και για την Εταιρεία σε 8,175 εκατ. ευρώ έναντι 6,575 εκατ. ευρώ, αυξημένα κατά 24,33%.\nΤα κέρδη μετά φόρων (EAT) ανήλθαν για τον Όμιλο σε 5,179 εκατ. ευρώ, έναντι 3,686 εκατ. ευρώ, αυξημένα κατά 40,50% και για την Εταιρεία σε 5,736 εκατ. ευρώ, έναντι 4,406 εκατ. Ευρώ, αυξημένα κατά 30,19%.\nΤα κέρδη μετά από φόρους και δικαιώματα μειοψηφίας (EATAM), ανήλθαν σε 5,188 εκατ. ευρώ, έναντι 3,694 εκατ. ευρώ της αντίστοιχης χρήσης του 2015, παρουσιάζοντας ποσοστιαία αύξηση κατά 40,44%.


Στοίχημα: Παναχαϊκή και Πιερικός με κάλυψη - Inspor\nΜετά από ένα διήμερο γεμάτο εκπληκτικές αναμετρήσεις και φοβερά γκολ που έχουν βάλει φωτιά στις Βαθμολογίες Πρωταθλημάτων, συνεχίζουμε σήμερα με το μυαλό βέβαια στο ευρωπαϊκό τριήμερο που αρχίζει αύριο και περιλαμβάνει σούπερ αναμετρήσεις τόσο για την 4η αγωνιστική του Τσάμπιονς Λιγκ και του Γιουρόπα Λιγκ, όσο και για την 4η αγωνιστική της Euroleague. Σήμερα θα πάμε πιο χαλαρά, όπως άλλωστε επιτάσσει η μέρα και το κουπόνι μας.\nΜπορούν την έκπληξη Παναχαϊκή και Πιερικός\nΑρχίζουμε τα σημερινά μας προγνωστικά στοιχήματος με τη Football League από την οποία έχουμε κρατήσει σήμερα 6 προτάσεις. Κάνουμε αρχή με τα δυνατά μας σημεία που είναι το 1Χ της Παναχαϊκής κόντρα στον Ολυμπιακό Βόλου σε απόδοση 1.95 και το Χ2 του Πιερικού κόντρα στον Εθνικό Γαζώρου σε απόδοση 2.10. Πήρε μπροστά η «μηχανή» της Παναχαϊκής στο καταλληλότερο σημείο, λίγο πριν το ντέρμπι με τον Ολυμπιακό Βόλου. Οι Πατρινοί έσπασαν το «ρόδι» της σεζόν την προηγούμενη αγωνιστική και πέρασαν νικηφόρα από τα Ψαχνά κόντρα στον Ηρακλή, ανέβηκαν στους 6 πόντους και σε περίπτωση που επικρατήσουν και σήμερα, θα έχουν πλησιάσει τον αντίπαλο στον έναν πόντο. «Η ομάδα μου έχει πολύ άγχος, διότι όλο αυτό το χρονικό διάστημα δεν είχε κερδίσει παιχνίδι. Φαίνεται στις κινήσεις των παικτών, τους λείπει η αυτοπεποίθηση», είπε ο κόουτς, Νίκος Παπαδόπουλος, μετά τη νίκη στα Ψαχνά. Ο έμπειρος Κώστας Κιάσσος, επεσήμανε από την πλευρά του: «Θα είναι ένα δύσκολο παιχνίδι όμως θέλουμε να πάρουμε τους τρεις βαθμούς όπως και σε όλα τα παιχνίδια. Ξέρουμε ότι το κοινό της Πάτρας είναι απαιτητικό ωστόσο τους χρειαζόμαστε δίπλα μας». Εμείς θα πάμε με τους γηπεδούχους κόντρα σε μία καλή αλλά κουρασμένη ομάδα, από την υπερπροσπάθεια της πρόκρισης την Πέμπτη για το Κύπελλο με αντίπαλο τον Άρη. Στον αγώνα Γάζωρος – Πιερικός θα κρατήσουμε το Χ2. Έπειτα από την περιπέτεια του Κυπέλλου, ο Πιερικός στρέφει το βλέμμα και την προσοχή του στο πρωτάθλημα, όπου καλείται να ανασυνταχθεί. Καλή εμφάνιση από τις «ρεζέρβες» της ομάδας στη Μυτιλήνη κόντρα στην Καλλονή, με τον Γιώργο Φοιρό να μένει ικανοποιημένος. «Συνεχίζουμε. Είμαστε σε καλό δρόμο. Πάμε στον Γάζωρο να πάρουμε ένα θετικό αποτέλεσμα. Είμαστε υποχρεωμένοι να κυνηγάμε παντού βαθμούς», είπε στους παίκτες του ο Έλληνας τεχνικός, ο οποίος ψάχνει τη δεύτερη νίκη έπειτα από τον «σεφτέ» που έκανε την προηγούμενη εβδομάδα κόντρα στην Καβάλα. Ξεκουράστηκαν μεσοβδόμαδα οι βασικοί Ντόκιτς, Λαμπάκης, Αποστολίδης, Ιασωνίδης, Καθάριος, Ιορδανίδης, Μανίκας και Κέρι, έτσι ώστε να είναι πιο φρέσκοι σήμερα.\nΙσοπαλία με κάλυψη στο Βόλο\nΣτο σούπερ ντέρμπι Νίκη Βόλου – Ηρακλής κρατάμε την ισοπαλία με κάλυψη όμως στο «Διπλό» σε απόδοση 2.30. Το στοίχημα είναι Χ (2NB) και απαντάται μόνο στη Novibet, ενώ επιβεβαιώνεται σε περίπτωση ισοπαλίας. Ωστόσο αν ο Ηρακλής φύγει με το «διπλό» τότε μας επιστρέφεται το ποντάρισμά μας.\nΜπορεί την έκπληξη η Κιέβο\nΣυνεχίζουμε τα προγνωστικά με τη Serie A και το «Διπλό» Draw No Bet της Κιέβο με αντίπαλο την Μπολόνια σε απόδοση 2.60. Παρότι η Κιέβο το πάλεψε, δεν μπόρεσε να αποφύγει την ήττα στην έδρα της πρωτοπόρου Ρόμα, που ήταν και η έκτη συνεχόμενη στο πρωτάθλημα. Ο Μπέπε Σανίνο στηρίχθηκε ξανά από τη διοίκηση, αν και ο ίδιος καταλαβαίνει καλά ότι τα περιθώρια στενεύουν απελπιστικά και αν ακολουθήσουν νέα αρνητικά αποτελέσματα, μάλλον θα σκεφτεί το ενδεχόμενο της παραίτησης. «Παίξαμε όπως έπρεπε να παίξουμε, αλλά δυστυχώς το αποτέλεσμα δεν ήρθε. Κάναμε πάντως μία αξιοπρεπή εμφάνιση απέναντι σε μια πολύ καλή ομάδα», δήλωσε ο Ιταλός τεχνικός. Σήμερα η Κιέβο θα τα δώσει όλα για το θετικό αποτέλεσμα, κόντρα σε μία ομάδα που είναι στα μέτρα της.\n«Διπλό» Draw No Bet η Σίβασπορ\nΠερνάμε στην Τουρκία όπου και εκεί θα πάμε με τον φιλοξενούμενο επιλέγοντας το Draw No Bet της Σίβασπορ κόντρα στην Γκαζίαντεπσπορ σε απόδοση 1.90. Από μία πολύ αγχωτική πρόκριση στο Κύπελλο προέρχεται η ομάδα του Ρομπέρτο Κάρλος, που χρειάστηκε την παράταση για να καταβάλει την αντίσταση της Ανκαραγκουτσού (Γ’ κατηγορία), επικρατώντας με 3-1. Στο 88′ μάλιστα ο Αρσλάν έστειλε το ματς στον έξτρα χρόνο, όπου βρήκε δίχτυα και ο δανεικός από τον Ολυμπιακό, Ραφίκ Τζιμπούρ. Στο πρωτάθλημα η Γκαζίαντεπσπορ έδωσε συνέχεια στην ξέφρενη πορεία του τελευταίου διαστήματος, πανηγυρίζοντας το τέταρτο τρίποντο στα τέσσερα πιο πρόσφατα όπου παραμένει αήττητη, με το 2-0 επί της Ερσίγεσπορ. Μορφή του αγώνα ο Σεϊσού που έφτασε αισίως τα έξι γκολ, τη στιγμή που δεν έχει δεχτεί και γκολ στα τρία τελευταία της για τη Super Lig. Σήμερα θεωρούμε πως θα συνεχίσει σε ανάλογους ρυθμούς και θα την επιλέξουμε με κάλυψη στο Draw No Bet, πράγμα που σημαίνει πως αν ο αγώνας έρθει ισόπαλος μας επιστρέφεται το ποντάρισμά μας.\nUnder 155.5 πόντους στη Γαλλία\nΑπό τα προγνωστικά μπάσκετ κρατάμε σήμερα το Under 155.5 πόντους στον αγώνα Χάβρη – Νανσί σε απόδοση 1.88. Under θα είναι η επιλογή μας σε αυτό το παιχνίδι αφού το 155.5 είναι λίγο μεγάλο για τα δεδομένα των τελευταίων αγωνιστικών ιδιαίτερα της γηπεδούχου Χάβρης. Η Χάβρη εκτός του 47-74 από τη Λιμόζ, είχε αποτελέσματα 68-80 ήττα από τη Σολέ και 71-71 με την Ορλεάν (ηττήθηκε 76-81 στην παράταση). Το 91-89 της Νανσί μέσα στην έδρα της Ορτέζ ήταν πολύ μεγάλο σκορ αλλά η Ορτέζ είναι μια ομάδα που δίνει ακραίο ρυθμό στα παιχνίδια της. Under 155.5 λοιπόν.\nΕπισκεφτείτε το Betarades.gr και διαβάστε αναλυτικά από νωρίς το πρωί όλα τα Previews των αγώνων. Δείτε αναλυτικά τα προγνωστικά μας σε Ποδόσφαιρο, Μπάσκετ, Tennis και Formula 1 και ενημερωθείτε λεπτό προς λεπτό από το Παμε Στοιχημα Live.


Ο Δένδιας απειλεί όσους δεν ψηφίζουν Νέα Δημοκρατία | ΧΡΥΣΗ ΑΥΓΗ\n← Ρεπορτάζ καναλιών για την τρομοκρατική επίθεση στη ΧΡΥΣΗ ΑΥΓΗ – 6 ΒΙΝΤΕΟ\nΗ Φωνή του Λαού: Μηνύματα – Επιστολές: Δευτέρα 23 Σεπτεμβρίου 2013 →\n22/09/2013 · 23:41\nΟ Δένδιας απειλεί όσους δεν ψηφίζουν Νέα Δημοκρατία\nΣυνέντευξη έδωσε ο Δένδιας στην οποία έδειξε τις πραγματικές του πεποιθήσεις και τις πεποιθήσεις σύσσωμου του καθεστώτος, το οποίο επιτρέπει την «ελευθερία της άποψης», αρκεί αυτή η άποψη να συμφωνεί με το καθεστώς.\nΈτσι φτάνει μέχρι του σημείου της αθλιότητας να απειλεί, ουσιαστικά, οποιονδήποτε δεν συμφωνεί με την άποψη του καθεστώτος. Ξεκινά απειλώντας γενικώς όλους τους ψηφοφόρους της Χρυσής Αυγής, λέγοντας ότι «είναι θλιβερό ένα νεοναζιστικό μόρφωμα να βρίσκεται στο Kοινοβούλιο με την ψήφο του ελληνικού λαού». Βέβαια τον κ. Δένδια ουδέποτε τον πείραξε το γεγονός ότι το ΠΑΣΟΚ με τους αναρίθμητους απατεώνες βρίσκεται εντός του Κοινοβουλίου. Ούτε βέβαια τον πείραξε το γεγονός ότι ο ΣΥΡΙΖΑ του οποίου οπαδοί είναι ληστές και τρομοκράτες, βρίσκεται επίσης εντός Κοινοβουλίου. Όμως ο ΣΥΡΙΖΑ δεν κόβει ψήφους από την ΝΔ, ούτε το ΠΑΣΟΚ αποτελεί για αυτήν καμμία ουσιαστική απειλή.\nΣτην συνέχεια ο Δένδιας εξειδικεύει τις απειλές του στον τομέα ευθύνης του, δηλαδή στα Σώματα Ασφαλείας, λέγοντας ότι «όποιος αστυνομικός επιχειρήσει να εφαρμόσει στην πράξη τις αρχές του συγκεκριμένου κόμματος θα τεθεί εκτός του Σώματος». Δεν είναι η πρώτη φορά, βέβαια, που ο Δένδιας απειλεί τοιουτοτρόπως τους αστυνομικούς, αφού τον ενδιαφέρει πάρα πολύ όλοι οι αστυνομικοί να είναι του καθεστώτος και πειθήνια όργανα της κυβέρνησης του Μνημονίου.\nΔεν τον πειράζει, όμως, όπως χαρακτηριστικά λέει ο ΣΥΡΙΖΑ, αποδεικνύοντας έτσι εμπράκτως ότι το καθεστώς είναι ένα και αδιαίρετο, με αποχρώσεις που μόνο σκοπό τους έχουν να εξαπατούν τους αφελείς. Από τον ΣΥΡΙΖΑ, μέχρι την ΝΔ είναι μια συγκυβέρνηση δρόμος άλλωστε, ενώ αντιθέτως η Χρυσή Αυγή βρίσκεται εκτός του συστήματος της κλεπτοκρατίας και της διαπλοκής και αυτό είναι που τους πειράζει.\nΝα ξέρει ο Δένδιας, οι υποτακτικοί του και τα αφεντικά του ότι η Χρυσή Αυγή και οι Έλληνες πολίτες δεν λυγίζουν από απειλές. Ο δρόμος μας δεν ήταν ποτέ στρωμένος από ροδοπέταλα. Έχουμε συνηθίσει την πολεμική του καθεστώτος και δεν θα πτοηθούμε μέχρι την τελική αναπόφευκτη Νίκη. Γιατί ο Ελληνικός Λαός έχει καταλάβει ποιοι τον εξαπατούσαν εδώ και δεκαετίες και είναι αποφασισμένος να τους κλείσει στο χρονοντούλαπο της Ιστορίας.\nΔιαβάστε περισσότερα: http://www.xryshaygh.com/index.php/enimerosi/view/o-dendias-apeilei-osous-den-pshfizoun-nea-dhmokratia#.Uj9jmobIbSI#ixzz2fezcXNIC\nComments Off on Ο Δένδιας απειλεί όσους δεν ψηφίζουν Νέα Δημοκρατία\nTagged as ΑΠΕΙΛΕΣ ΔΕΝΔΙΑ, ΝΔ


ΒΕΛΙΑΧΟΒΟ Β.ΗΠΕΙΡΟΣ : Το Βορειοηπειρωτικό, ο Δεκέμβρης και ο Εμφύλιος\nΜετά το τέλος των στρατιωτικών ενεργειών, ο Χότζα ζήτησε την αποχώρηση των Βρετανών από την Αλβανία. Επειτα από κάποιες μικροκαθυστερήσεις, οι Βρετανοί δέχτηκαν ν’ αποχωρήσουν όπως είχε συμφωνηθεί, ζήτησαν όμως να περάσουν στην Ελλάδα διά μέσου των περιοχών όπου ζει η ελληνική μειονότητα στην Αλβανία. Ο Ε. Χότζα απέρριψε το βρετανικό αίτημα και ζήτησε από τους Βρετανούς ν’ αποχωρήσουν από το θαλάσσιο δρόμο, γιατί βασικά τους υποπτευόταν ότι «ήθελαν να παρουσιαστούν σαν απελευθερωτές, να προκαλέσουν αναταραχή μέσα στην ελληνική μειονότητα, να ενωθούν με τις δυνάμεις του Ζέρβα και ν’ απλωθούν στις απελευθερωμένες μας περιοχές».\nΤον Δεκέμβριο της ίδιας χρονιάς άρχισε η σύγκρουση του ΕΛΑΣ με τους Βρετανούς στην Αθήνα και τον Πειραιά. Το Γενικό Στρατηγείο του ΕΛΑΣ, υπό τον Στ. Σαράφη και τον Αρη Βελουχιώτη, έλαβαν διαταγή να εκκαθαρίσουν την περιοχή της Ηπείρου από τις δυνάμεις του Ζέρβα γιατί υπήρχε κίνδυνος βρετανικής απόβασης. Η απόφαση αυτή να σταλούν οι δυνάμεις του Γ.Σ. του ΕΛΑΣ στην Ηπειρο είχε κριθεί ακατανόητη.\nΤώρα μπορούμε να τη δούμε κάτω από νέο φως.\nΑναρτήθηκε από ΒΕΛΙΑΧΟΒΟ Β. ΗΠΕΙΡΟΣ στις 9:29:00 π.μ.\nΕτικέτες Β.ΗΠΕΙΡΟΣ, ΙΣΤΟΡΙΑ, ΙΣΤΟΡΙΚΑ


Xbox One X, η νέα κονσόλα της Microsoft καταφθάνει τον Νοέμβριο\nΑρκετό καιρό τώρα τα βλέμματα ήταν στραμμένα στη Microsoft με αφορμή την έλευση της νέας κονσόλα της. Αρκετοί ήταν αυτοί που περίμεναν την E3 για να μάθουν περισσότερα. Η Microsoft χωρίς να χρονοτριβεί μπήκε αμέσως στο ψητό, βάζοντας τέλος στην αγωνία. Το Project Scorpio όπως το είχαμε μάθει εδώ και αρκετό καιρό άλλαξε όνομα και ονομάζεται επίσημα Xbox One X. Πέρα από τα τεχνικά χαρακτηριστικά, μεγάλο ενδιαφέρον είχαν και οι τίτλοι που παρουσιάστηκαν. Φυσικά θέλαμε να μάθουμε για την τιμή και ημερομηνία κυκλοφορίας. Η Microsoft στην δική της παρουσίαση δεν άφησε κανένα αναπάντητο ερώτημα.\nΈνα από τα πράγματα που είχαν προκάλεσαν ενθουσιασμό στους φίλους του Xbox ήταν το backward compability από το Xbox 360 στο Xbox One. Τώρα αυτό θα ισχύει και για το Xbox One X. Σκοπός της Microsoft είναι οι τίτλοι να είναι συμβατοί με την νέα κονσόλα, προσφέροντας ακόμα καλύτερη ανάλυση στην ποιότητα των γραφικών ακόμα και στα 1080p. Ενώ τα ευχάριστα δεν σταματούν εδώ. Η Microsoft ανακοίνωσε ότι και οι τίτλοι του πρώτου Xbox θα παίζουν στο Xbox One X.\nΣτα τεχνικά χαρακτήρα, το Xbox One X θα έρχεται με 6 teraflops δύναμη στα γραφικά του. Αντίστοιχα αυτή του PS4 Rro, του βασικού αντιπάλου του να είναι στα 4,2 teraflops. Η μηχανή της GPU θα είναι προσαρμοσμένη να τρέχει στα 1172MHz. Μιλάμε πραγματικά για μεγάλη διαφορά αν αναλογιστεί κανείς ότι η αντίστοιχη του Xbox One ήταν στα 853MHz. Ενώ διάφορες υπάρχουν και με το PS4 Rro που τρέχει στα 911MHz.\nΌσοι προβούν σε αγορά του Xbox One X θα βρουν ένα 4K UHD Blu-ray drive, που θα προσφέρει πραγματική και εντυπωσιακή 4K έμπειρα στις ταινίες. Αρκετοί έκαναν παράπονα για τις δυνατότητές του Xbox One με την ανάλυση να φτάνει τα 900p και υπήρχαν κάποια παιχνίδια που έτρεχαν στα 1080p. Το Xbox One X θα μπορεί να τα τρέξει σε 4Κ με τις κάρτες γραφικών να είναι high-end GTX 1080.\nΣχεδιαστικά, το Xbox One X θα φέρει ομοιότητες με αυτού του Xbox One S. Θα είναι η μικρότερη Xbox κονσόλα που έχει κυκλοφορήσει μέχρι σήμερα. Στα της κονσόλας, θα υπάρχει μια θύρα HDMI, μια άλλη θήρα για το Kinect. Η αποθηκευτική χωρητικότητα του Xbox One X έρχεται σχεδιαστικά στο 1TB. Η νέα κονσόλα θα κυκλοφορήσει στις 7 Νοεμβρίου £449.


eleftheia.gr - ΦΥΣΙΚΗ ΜΕΘΟΔΟΣ ΑΝΤΙΣΥΛΛΗΨΗΣ: Επαφή στις μη γόνιμες ημέρες (περιοδική αποχή) (video)\nΦΥΣΙΚΗ ΜΕΘΟΔΟΣ ΑΝΤΙΣΥΛΛΗΨΗΣ: Επαφή στις μη γόνιμες ημέρες (περιοδική αποχή) (video)\nΤι είναι η περιοδική αποχή;\nΗ μέθοδος αυτή βασίζεται στον εντοπισμό των γόνιμων ημερών της γυναίκας. Κατά τις γόνιμες ημέρες το ζευγάρι αποφεύγει την ερωτική επαφή ή χρησιμοποιεί μια άλλη μέθοδο αντισύλληψης, όπως για παράδειγμα το προφυλακτικό.\nΠώς μπορεί μια γυναίκα να εντοπίσει τις «επικίνδυνες» ημέρες, ώστε να πάρει τα μέτρα της;\n• Μπορεί να χρησιμοποιήσει έναν υπολογιστή γονιμότητας από αυτούς, που υπάρχουν στο διαδίκτυο\n• Μπορεί να υπολογίσει κατά προσέγγιση μόνη της τις γόνιμες («επικίνδυνες») ημέρες (ημερολογιακή μέθοδος)\n• Μπορεί να παρακολουθήσει την υφή της κολπικής βλέννης\n• Μπορεί να παρακολουθήσει τη βασική θερμοκρασία της\n• Χρήση tests ωοθυλακιορρηξίας\nΠώς μπορεί μια γυναίκα να υπολογίσει μόνη της τις «επικίνδυνες» ημέρες;\nΗ εφαρμογή της ημερολογιακής μεθόδου βασίζεται στην καταγραφή των έμμηνων κύκλος για διάστημα 6 μηνών.\nΤο διάστημα από την πρώτη ημέρα της έμμηνου ρύσης μέχρι την πρώτη ημέρα της επόμενης έμμηνου ρύσης ονομάζεται μήκος του κύκλου.\nΗ αρχή των γόνιμων ημερών υπολογίζεται αφαιρώντας από το βραχύτερο κύκλο 18 ημέρες.\nΤο τέλος των γόνιμων ημερών υπολογίζεται αφαιρώντας 11 ημέρες από το μακρύτερο κύκλο.\nΚατά το προκύπτον μεσοδιάστημα, το ζευγάρι επιλέγει μεταξύ της αποχής ή της χρήσης εναλλακτικής μεθόδου αντισύλληψης.\nΗ ημερολογιακή μέθοδος έχει εξαιρετικά χαμηλή αποτελεσματικότητα αν ο κύκλος σας είναι βραχύτερος των 26 ημερών ή μακρύτερος των 32 ημερών. Βέβαια, η ημερολογιακή μέθοδος είναι και τελείως ακατάλληλη, αν ο κύκλος σας είναι ασταθής.\nΠώς η γυναίκα μπορεί να εντοπίσει τις «επικίνδυνες» ημέρες παρακολουθώντας την υφή της τραχηλικής βλέννης;\nΗ τραχηλική βλέννη αλλάζει υφή κάτω από την επιρροή των ορμονών, που ρυθμίζουν την έμμηνο ρύση. Την υφή της βλέννης, μπορείτε να την εκτιμήσετε εισάγοντας τα δάκτυλά σας στον κόλπο, αφού φυσικά τα έχετε πλύνει.\nΈτσι μετά την έμμηνο ρύση η άνοδος των επιπέδων των οιστρογόνων αυξάνεται η έκκριση κολπική βλέννης, η οποία προοδευτικά καθίσταται πιο υδαρής, «γλιστερή» και ελαστική μέχρι να φτάσουμε στην «ημέρα της κορύφωσης της γονιμότητας», οπότε και η βλέννη έχει υφή όμοια με το λευκό του αβγού.\nΣτη συνέχεια η άνοδος των επιπέδων της προγεστερόνης οδηγεί σε προοδευτική μείωση της ποσότητας τραχηλικής βλέννης, η οποία καθίσταται και πιο «ξηρή».\nΗ ερωτική επαφή «επιτρέπεται» με σχετική ασφάλεια κατά τη διάρκεια των «ξηρών» ημερών της τραχηλικής βλέννης. Αποχή συνιστάται μετά από την «ημέρα κορύφωσης της γονιμότητας» και μέχρι και την τέταρτη ημέρα από αυτήν.\nΗ υφή της τραχηλικής βλέννης όμως επηρεάζεται και από ενδεχόμενη κολπίτιδα.\nΠώς μπορεί μια γυναίκα να εντοπίσει τις «επικίνδυνες» ημέρες παρακολουθώντας τη βασική της θερμοκρασία;\nΗ βασική θερμοκρασία είναι αυτή, που καταγράφεται το πρωί αμέσως μετά την αφύπνιση και πριν κάποιος εμπλακεί σε οποιαδήποτε δραστηριότητα, πριν ακόμα φάει, καπνίσει ή πιεί οτιδήποτε. Η βασική θερμοκρασία της γυναίκας παρουσιάζει, υπό την επήρεια των ορμονών, που ρυθμίζουν τον κύκλο αύξηση 0,2 με 0,5 βαθμών Κελσίου περίπου 12 ώρες από την ωοθυλακιορρηξία. Για τρεις ημέρες μετά την αύξηση αυτή της θερμοκρασίας, οι πιθανότητες για κύηση είναι σχετικά υψηλές.\nΜε τη μέθοδο αυτή μπορούμε να εντοπίσουμε το τέλος της γόνιμης φάσης. Την αρχή της μπορείτε να την εντοπίσετε χρησιμοποιώντας είτε την ημερολογιακή μέθοδο, είτε τη μέθοδο παρακολούθησης της τραχηλικής βλέννης.\nΦυσικά η βασική θερμοκρασία δεν επηρεάζεται μόνο από την ωοθυλακιορρηξία, αλλά και από το ενδεχόμενο πυρετού.\nΤι είναι τα test ωοθυλακιορρηξίας;\nΠρόκειται για tests, που μπορεί κάποια γυναίκα να βρει στο φαρμακείο και μοιάζουν με τα αντίστοιχα tests κύησης. Όμως τα tests ωοθυλακιορρηξίας εντοπίζουν την παρουσία της ορμόνης LH στα πρωινά ούρα, η οποία και σηματοδοτεί την ωοθυλακιορρηξία. Η γυναίκα είναι γόνιμη για 24 ώρες περίπου μετά την στιγμή αυτή.\nΚαι με τη μέθοδο αυτή εντοπίζεται το τέλος της γόνιμης φάσης (24 ώρες μετά το θετικό test), ενώ η αρχή της γόνιμης φάσης υπολογίζεται με βάση την ημερολογιακή μέθοδο ή τη μέθοδο παρακολούθησης της τραχηλικής βλέννης.\nΤι γίνεται με τις γυναίκες, που καταλαβαίνουν πότε έχουν ωοθυλακιορρηξία;\nΜερικές γυναίκες νιώθουν το λεγόμενο μεσοκυκλικό άλγος. Πρόκειται για ένα συνήθως ελαφρύ πόνο στη δεξιά ή αριστερή βουβωνική περιοχή, το οποίο και σηματοδοτεί την ωοθυλακιορρηξία. Το τέλος της γόνιμης φάσης εκτείνεται για 24 περίπου ώρες μετά το άλγος αυτό. Η αρχή της γόνιμης φάσης υπολογίζεται με βάση την ημερολογιακή μέθοδο ή τη μέθοδο παρακολούθησης της τραχηλικής βλέννης.\nΕίμαι «ασφαλής» σε ό,τι αφορά την ανεπιθύμητη κύηση, αν έχω ερωτική επαφή κατά την έμμηνο ρύση;\nΔεν υπάρχουν ιατρικοί λόγοι, που να απαγορεύουν την ερωτική επαφή κατά την έμμηνο ρύση. Εντούτοις, ακόμα και τότε δεν είστε πλήρως εξασφαλισμένες απέναντι σε μια ανεπιθύμητη κύηση.\nΠοια είναι τα πλεονεκτήματα της περιοδικής αποχής;\n• Δεν απαιτεί τη χορήγηση φαρμακευτικής αγωγής\n• Δεν έχει παρενέργειες\n• Είναι άμεσα αναστρέψιμη (τη σταματάτε μόλις αποφασίσετε, πως θέλετε παιδί)\nΠοια είναι τα μειονεκτήματα της περιοδικής αποχής;\n• Εξαιρετικά χαμηλή αποτελεσματικότητα (Δείκτης του Pearl 24)\n• Χρειάζεται η παρακολούθηση κάποιων κύκλων (τουλάχιστον 6) πριν αρχίσει η εφαρμογή της\n• Η αποχή δεν είναι πάντα εύκολή (δυσχερής συμμόρφωση), όμως μπορούν στο ενδιάμεσο να χρησιμοποιηθούν εναλλακτικές μέθοδοι αντισύλληψης\n• Οι μέθοδοι αυτές δεν προστατεύουν από σεξουαλικώς μεταδιδόμενα νοσήματα


Το νέο φορμάτ της διοργάνωσης\nΣυνολικά 32 ομάδες θα συμμετάσχουν την προσεχή αγωνιστική περίοδο στο BCL. Oι 28 εξ’αυτών, μέσα στις οποίες βρίσκονται η ΑΕΚ, το Λαύριο και ο ΠΑΟΚ, έχουν ήδη εξασφαλισμένοι θέση στους ομίλους, ενώ οι 4 εναπομείνασες θέσεις (μία από αυτές διεκδικεί το Περιστέρι) θα προκύψουν από τα προκριματικά, για τα οποία η κλήρωση εκκρεμεί.\nΟι 32 λοιπόν αυτές ομάδες θα χωριστούν αρχικά σε οκτώ (8) γκπρουπ των τεσσάρων ομάδων (4) και θα παίξουν μεταξύ τους, μέσα και έξω, από τον Οκτώβριο μέχρι και τον Δεκέμβριο.\nΗ πρώτη ομάδα κάθε ομίλου θα προκριθεί απευθείας στο Top-16 της διοργάνωσης. Οι δεύτερες και τρίτες ομάδες κάθε ομίλου, θα τεθούν εκ νέου αντιμέτωπες μεταξύ τους σε ένα Play-In, με σειρές best-of-3. Η νικήτρια κάθε ζευγαριού θα προκριθεί επίσης στο Top-16. Aυτή η φάση θα παιχτεί τον Ιανουάριο.\nΈπειτα, για την φάση των «16», οι ομάδες θα χωριστούν ξανά σε τέσσερις ομίλους των τεσσάρων ομάδων. Θα παίξουν πάλι εντός και εκτός έδρας παιχνίδια, από τον Ιανουάριο μέχρι και τον Μάρτιο και οι δύο πρώτοι κάθε ομίλου, δηλαδή οκτώ ομάδες, θα τσεκάρουν τα εισιτήριά τους για τα προημιτελικά.\nΌπως γίνεται αντιληπτό, φέτος δεν θα διεξαχθεί Final Eight, όπως έγινε τις δύο προηγούμενες σεζόν λόγω της πανδημίας.\nΣτα προημιτελικά, τα οποία θα λάβουν χώρα τον προσεχή Απρίλιο, τα τέσσερα ζευγάρια θα παίξουν στις τρεις νίκες και οι ομάδες που θα επικρατήσουν θα βρεθούν στο Final Four\nBCL: Στους ομίλους ΑΕΚ, ΠΑΟΚ και Λαύριο, στα προκριματικά το Περιστέρι\t"Καλή" η κλήρωση για ΑΕΚ και Περιστέρι, πιο δύσκολη για ΠΑΟΚ, Λαύριο στο BCL, αναλυτικά οι όμιλοι


Doneraile Wildlife Park (Ιρλανδία) - Κριτικές - Tripadvisor\nDoneraile: Bed and Breakfast\nDoneraile: Αεροπορικά εισιτήρια\nDoneraile: Όλα τα ξενοδοχεία\nΞενοδοχεία κοντά σε: Doneraile Wildlife Park\nΞενοδοχεία κοντά σε: Doneraile Court\nΞενοδοχεία κοντά σε: Spenser's Castle\nΞενοδοχεία κοντά σε: Great ARTitude\nDoneraile: Όλες οι δραστηριότητες\nΔραστηριότητες κοντά σε: Doneraile Wildlife Park\nΦύση και πάρκα, Doneraile\nΠεριοχές φυσικής ομορφιάς και άγριας ζωής, Doneraile\nDoneraile: Δημοφιλείς κατηγορίες\nΜνημεία και αξιοθέατα, Doneraile\nΑρχαία ερείπια, Doneraile\nΓκαλερί τέχνης, Doneraile\nΚαταστήματα με είδη δώρων, Doneraile\nDoneraile: Συχνές αναζητήσεις\nDoneraile Wildlife Park - Κριτικές\nΝο 1 από 4 δραστηριότητες - Doneraile\n147κριτικές6ερωτήσεις και απαντήσεις\nΟ/Η MIlabella έγραψε μια κριτική Ιούλ 2017\nCork, Ireland51 συνεισφορές47 χρήσιμες ψήφοι\nΑυτό είναι ένα εξαιρετικό μέρος για περίπατο και χώρο για πικνίκ. Άπλετο χώρο για να λειτουργήσει περίπου και μπάλα. Μεγάλη χαρά και ωραίες τουαλέτες.\nΟ/Η BreathnachI έγραψε μια κριτική Ιούλ 2017\nΚορκ, Ιρλανδία15 συνεισφορές2 χρήσιμες ψήφοι\nΗ είσοδος είναι δωρεάν. Υπάρχει μια πολύ ωραία παιδική χαρά δίπλα στο χώρο στάθμευσης αυτοκινήτων. Υπάρχουν μερικά περιπάτους διαφορετικά μήκη που κυμαίνεται από 2 έως 5 χλμ. το buggy φιλικό και ιδανικό για παιδιά με τα ποδήλατα. Το Tea Room είναι υπέροχο, είχε ένα υπέροχο φρυγανισμένο σάντουιτς. Το προσωπικό ήταν πολύ ευγενικό και εξυπηρετικό. Τα εισιτήρια ήταν πεντακάθαρα και υπάρχουν αλλαγής μωρού εγκαταστάσεις στην τουαλέτα με ειδικές ανάγκες δίπλα στην αίθουσα τσαγιού, τα οποία ήταν πεντακάθαρο. Κρίμα που το Ευρωπαϊκό Κοινοβούλιο δεν είναι ανοικτές στο κοινό. Το πάρκο έχει πολλά μένει ανεκμετάλλευτος πόρων η οποία ελπίζεται ότι θα αναπτυχθεί κατά τα επόμενα έτη. Εκτιμωντας την είσοδο είναι δωρεάν, νομίζω ότι είναι ένα υπέροχο μέρος για να επισκεφθείτε και θα επιστρέψουμε.…\nΟ/Η IrelandUna έγραψε μια κριτική Ιούλ 2017\nCounty Clare, Ιρλανδία23 συνεισφορές15 χρήσιμες ψήφοι\nΥπέροχο μέρος με πολύ καλές παροχές για μικρούς και μεγάλους. Υπέροχο χώρο για να παίζουν τα παιδιά και πολλές περιοχές για πικ νικ. Το Parklands πολύ καλά διατηρημένο και μια επιλογή από περιπάτους ανάλογα με την κινητικότητα. Ευχάριστο τεϊοποτεία σε μια ωραία θέα στην αυλή. Περάσαμε μια θαυμάσια το απόγευμα με δύο μικρά παιδιά και τους άρεσε πολύ και φυσικά το deer ήταν ένα μεγάλο αξιοθέατο.…\nΟ/Η CatCymru6 έγραψε μια κριτική Ιούλ 2017\nΟυαλία, Ηνωμένο Βασίλειο100 συνεισφορές33 χρήσιμες ψήφοι\nΤο υπέροχο πάρκο 22 στρεμμάτων και ιδανικό για οικογένειες.\nΣτο δρόμο της επιστροφής για το πλοίο, παρατηρήσαμε ότι αυτό park στο χάρτη και έτσι να σταματήσουμε για ένα διάλειμμα. Είναι ένα πολύ δημοφιλές μέρος με άφθονο τροχαίο park και η γεωργική γη, χώροι παιχνιδιού για παιδιά και πολλές βόλτες διαφορετικά μήκη. Είναι ένα ιδανικό μέρος για να ξεκουραστείτε και να χαλαρώσετε, και η καφετέρια είναι εξαιρετική. Είχαμε σάντουιτς και ένα φλιτζάνι καφέ, φρέσκα και πολύ σημαντικό! Υπάρχουν τρεις διαφορετικές μερίδες των πλευρικών σαλάτα και κάθε ήταν νοστιμότατο. Ήταν μια υπέροχη έκπληξη να έχουν τέτοιου είδους νόστιμο έξτρα στην πλάκα. Όπως πάντα στην Ιρλανδία, η εξυπηρέτηση ήταν με χαμόγελο. Ένα πολύ ευπρόσδεκτο διάλειμμα και μια υπέροχη ανακάλυψη.…\nΟ/Η Rodney A έγραψε μια κριτική Ιούλ 2017\n115 συνεισφορές31 χρήσιμες ψήφοι\nΣε αυτό το πάρκο αποτελεί καλά φροντισμένο. Υπέροχο στεισιον για να ξεφύγουν από την πολυάσχολη ζωή! Η καφετέρια είναι εξαιρετική, το οποίο μπορείτε να βρείτε στο κεντρικό κτήριο.\nΠεριοχές φυσικής ομορφιάς και άγριας ζωής, Ζωολογικοί κήποι, Εκπαιδευτικές τοποθεσίες\nΕξειδικευμένα μουσεία, Κέντρα παιχνιδιών και ψυχαγωγίας, Φάρμες


Αναρτήθηκε από Γεώργιος Παπασημάκης Ιουνίου 21, 2015\nΟ αυνανισμός ήταν μια άδικη πράξη, επειδή ο σπόρος που θα έπρεπε να πέσει στη γη είναι ο σπόρος των φυτών, που ξεπηδούν από τη γη. Ο σπόρος του ανθρώπου θα πρέπει να πέσει στο δικό του τύπο γης (μήτρα), από την οποία ο άνθρωπος θα βγει. ΟΚλήμης ο Αλεξανδρεύς γράφει, «Λόγω του θείου θεσμού (γάμου) για τη διάδοση του ανθρώπου, ο σπόρος δεν πρέπει μάταια να εκσπερματωθεί, ούτε να καταστραφεί, ούτε πρέπει να πάει χαμένος» («Ο Παιδαγωγός» 2:10:91:2, 191 μ.Χ.).\nΗ φύση της αμαρτίας της Εύας γίνεται αντιληπτή ως εναντίωση στην ιεραρχία της δημιουργίας. Εκείνη που αντιπροσωπεύει την βασίλισσα όλης της δημιουργίας («μήτηρ πάντων των ζώντων»)υποβάλλει τον εαυτό της στο θέλημα ενός πλάσματος που σέρνεται στο έδαφος. Έτσι η αρχική ιεραρχία για τη δημιουργία αντιστρέφεται. Αντί να ακούσει τον Δημιουργό, η Εύα άκουσε το φίδι, το πιο ποταπό από τα πλάσματα. Αντί να λάβει από το δέντρο της ζωής, έλαβε από ένα δέντρο που έφερε το θάνατο. Ο θάνατος υπήρχε ήδη, όπως αποδεικνύεται από την εξαφάνιση πολλών ειδών, ακόμη και πριν από την εμφάνιση του ανθρώπου στην επιφάνεια της γης. Έτσι ανυπακοή της Εύας δεν εισάγει τον φυσικό θάνατο στον κόσμο, αλλά φέρνει τον πνευματικό θάνατο. Οι Πατέρες της Εκκλησίας κατανοούν αυτή την κατάσταση ως Πτώση. Τέτοια θάνατος θα μπορούσε να ξεπεραστεί μόνο από ενέργεια του Θεού σε συγκεκριμένο χρόνο και χώρο.\n* Η Αμερικανίδα Alice C. Linsley είναι πρωτοπόρος στον τομέα της Βιβλικής Ανθρωπολογίας για πάνω από 30 χρόνια. Διδάσκει Φιλοσοφία και Ηθική, και είναι μέλος της Αμερικανικής Επιστημονικής Συνεργασίας και της ομάδας Χριστιανές Γυναίκες στην Επιστήμη. Υπήρξε για 16 χρόνια ιερέας στην Επισκοπική Εκκλησία. Εγκατέλειψε την θέση της και την εκκλησία της το 2007 προσχωρώντας στην Ορθόδοξη Εκκλησία. Το blog της είναι τοBiblical Anthropolgy. Συνέντευξή της όπου μιλάει για την ζωή της και την μεταστροφή της στην Ορθοδοξία εδώ.


Οι εβδομαδιαίες προβλέψεις για όλα τα ζώδια από την Άση Μπήλιου, 16/8-22/8/2021\nΤο LadyLike σε συνεργασία με την Άση Μπήλιου και το asibiliou.gr γράφει τις εβδομαδιαίες προβλέψεις 16/8 – 22/8. Ακολουθεί η τάση της εβδομάδας για όλα τα ζώδια.\nΣτις 18, 19/8 έχουμε τη σύνοδο του Ερμή με τον Άρη στην Παρθένο, μια όψη που χρειάζεται προσοχή στην επικοινωνία και στον τρόπο που διατυπώνουμε τις απόψεις μας. Θα είναι μέρες με νευρικότητα, ένταση και παρόρμηση. Δίδυμοι, Παρθένοι, Τοξότες και Ιχθύες θα πρέπει να προσέξουν περισσότερο στην καθημερινότητα τους αυτές τις μέρες. Στις 19/8 γυρίζει σε ανάδρομη πορεία και ο Ουρανός, δίνοντας μας ένα περιθώριο πέντε μηνών για να σκεφτούμε τις αλλαγές που θέλουμε να κάνουμε, να προσαρμοστούμε καλύτερα σε αυτές που ήδη συνέβησαν, να επανεξετάσουμε τις πεποιθήσεις μας και να δούμε τη ζωή μας κάτω από ένα νέο πιο απελευθερωτικό πρίσμα.\nΣτις 20/8 ο Ήλιος έρχεται σε αντίθεση με τον Δία και ο Ερμής σχηματίζει τρίγωνο με τον Ουρανό, μια μέρα που μπορεί να έχουμε ευχάριστες εκπλήξεις, συναντήσεις και λύσεις στα προβλήματά μας. Η εβδομάδα ολοκληρώνεται με την Πανσέληνο στις 22/8, για δεύτερη φορά μέσα στο καλοκαίρι στο ζώδιο του Υδροχόου. Μόνο που αυτή τη φορά η πολύ θετική της όψη με τον Δία την κάνει σαφώς πιο αισιόδοξη και τυχερή.\nΕίσαι Λέων; Τα 4 ζώδια που θα σε κάνουν ευτυχισμένη\nΗ είσοδος της Αφροδίτης στον Ζυγό στις 16/8, στον τομέα των σημαντικών σας σχέσεων προσωπικών κι επαγγελματικών, ενεργοποιεί την ερωτική σας ζωή και σηματοδοτεί την έναρξη μιας περιόδου που θα διαρκέσει μέχρι τις 10/9, κατά την οποία οι σχέσεις θα σας απασχολήσουν περισσότερο. Αν είστε μόνες-οι ίσως να βρείτε τώρα ένα άτομο που μπορεί να σχετιστείτε και μάλιστα με καλές προοπτικές μακροβιότητας μαζί του. Ή μπορεί να αναθερμάνετε την ήδη υπάρχουσα σχέση σας. Βέβαια, πολλές φορές η Αφροδίτη από αυτή τη θέση οξύνει το αίσθημα της έλλειψης συντροφικότητας και οδηγεί σε παρορμητικές επιλογές υπό τον φόβο της μοναξιάς.\nΟι εξελίξεις από τις 20/8 κι έπειτα θα είναι ραγδαίες στο μέτωπο της καριέρας, καθώς έρχεται η δεύτερη Πανσέληνος του καλοκαιριού στον Υδροχόο στον τομέα των επαγγελματικών και της κατεύθυνσης της ζωής σας. Αυτή η Πανσέληνος σε σύνοδο με τον Δία μπορεί να σημαίνει την κορύφωση των προσπαθειών σας σε ένα νέο επαγγελματικό πρότζεκτ, μια προαγωγή, ανταμοιβές για δουλειά που κάνατε νωρίτερα μέσα στη χρονιά, μια μεγάλη ευκαιρία να αναλάβετε μια πιο υπεύθυνη και καλύτερα αμειβόμενη θέση. Δεν υπάρχει πραγματικά όριο στο πού μπορεί να φτάσει η φήμη σας και πόσες ευκαιρίες μπορεί να παρουσιαστούν σε επίπεδο καριέρας με αυτό το φεγγάρι. Άλλοι μπορεί να έχετε μια ευχάριστη τροπή σε ένα προσωπικό ή οικογενειακό σας ζήτημα.\nΑπό δω και κάτω ο Αύγουστος παίρνει άλλη τροπή και σίγουρα πολύ πιο ευχάριστη στην καθημερινότητα, αλλά και στην προσωπική σας ζωή. Η Αφροδίτη στις 16/8 αφήνει την Παρθένο και προχωρά στον φιλικό σας Ζυγό, το ζώδιο που συμβολίζει τις χαρές της ζωής, τον έρωτα, τα φλερτ, τις διασκεδάσεις, τα δημιουργικά σας πλάνα, τα παιδιά. Από τις 16/8 ως τις 10/9 έχετε να περιμένετε ένα τεράστιο κύμα δημιουργικών ιδεών να σας κατακλύζει, ενώ και η φαντασία σας θα δουλεύει υπερωρίες. Μπορεί να προκύψουν εξαιρετικές ευκαιρίες για τις αδέσμευτες-ους για νέες σχέσεις και μάλιστα αρκετά σοβαρές, αν είστε καλλιτέχνες να έχετε περισσότερη δουλειά και έμπνευση, αλλά και να περνάτε όλοι οι Δίδυμοι λίγο πιο διασκεδαστικά στην καθημερινότητα σας, κάνοντας αυτά που σας αρέσουν κι όχι μόνο όσα «πρέπει».\nΣτις 18, 19/8, καθώς ο Ερμής συναντά τον Άρη στην Παρθένο, μπορεί να έχετε εξελίξεις σε θέματα που αφορούν τη δουλειά, κάποια επαγγελματική συμφωνία ή ίσως χρειαστεί να ταξιδέψετε για επαγγελματικούς λόγους. Προσέξτε όμως λίγο περισσότερο τη βιασύνη, την παρόρμηση και την οδηγική σας συμπεριφορά. Από τις 20/8 μέχρι τις 22/8 εκτείνεται το πιο ουσιαστικό και τυχερό κομμάτι της εβδομάδας, με όψεις που υποστηρίζουν σθεναρά εξελίξεις στα επαγγελματικά σας, αλλά και στα οικονομικά. Αν είστε νεότεροι σε ηλικία και ψάχνετε λύσεις σε θέματα σπουδών, μπορεί πιο εύκολα να τις βρείτε αυτές τις μέρες.\nΑπό τη Δευτέρα 16/8 η Αφροδίτη περνά στον Ζυγό, δίνοντας μεγαλύτερη εξωστρέφεια, ενεργοποιώντας τον 3ο ηλιακό σας οίκο της επικοινωνίας, της γνώσης, των ταξιδιών. Φαίνεται ότι στο δεύτερο μισό του Αυγούστου θα έχετε πιο πολλές επαφές, θα είστε πιο κοινωνικοί ή θα τρέχετε προκειμένου να υλοποιήσετε τα σχέδια σας για το φθινόπωρο. Επειδή όμως θα είναι αρκετές οι υποχρεώσεις σας μέσα στη μέρα, προσέξτε να είστε καλά οργανωμένοι για να τα προλαβαίνετε όλα και να έχετε και χρόνο να τον αφιερώνετε σε αυτά που σας αρέσουν και απολαμβάνετε να κάνετε. Αν δεν έχετε φύγει ακόμη διακοπές, τώρα ξεκινά ένα πολύ όμορφο διάστημα να τις πραγματοποιήσετε ή να κάνετε κάποια ταξιδάκια, έστω τα Σαββατοκύριακα.\nΗ Αφροδίτη εγκαταλείπει το ζώδιο σας τη Δευτέρα 16/8 για να προχωρήσει στον Ζυγό μέσα στον τομέα των πρακτικών επαγγελματικών και οικονομικών σας σχεδίων. Και μολονότι η θέση της είναι εξαιρετική για να κάνετε διαπραγματεύσεις, να επωφεληθείτε από μια αύξηση, να κερδίσετε κάποια προνόμια στη δουλειά, από την άλλη θα σας είναι σχεδόν αδύνατο να συγκρατηθείτε και να μην ξοδεύετε. Προσέξτε λοιπόν μην βάζετε στη μία τσέπη τα χρήματα και τα βγάζετε ακαριαία από την άλλη. Σε κάθε περίπτωση, το σημαντικό είναι ότι θα έρχονται χρήματα στα χέρια σας, που τα χρειάζεστε.\nΗ Αφροδίτη περνά στο ζώδιο σας τη Δευτέρα 16/8 και θα παραμείνει μέχρι τις 10/9, εγκαινιάζοντας μια ιδιαίτερα ερωτική περίοδο για σας, με ευκαιρίες για νέες σχέσεις αν είστε αδέσμευτες-οι, με θετικότερες προοπτικές στη σχέση ή τον γάμο σας αν είστε δεσμευμένοι-ες και γενικότερα με πιο αισιόδοξες προοπτικές για την προσωπική, αλλά και επαγγελματική σας ζωή. Θα είστε πιο δημοφιλείς και περιζήτητοι, θα περνάτε πιο διασκεδαστικά τις μέρες σας, ακόμη κι αν έχετε άπειρες υποχρεώσεις. Εξαιρετική η παρουσία της στο ζώδιο σας αν θέλετε να ασχοληθείτε με την εμφάνιση σας και να κάνετε τονωτικές ενέσεις με αυτόν τον τρόπο στην αυτοπεποίθηση σας.\nΘα θέλετε να είστε πιο κοντά στη φύση, να περνάτε λίγο μοναχικά ίσως ή μόνο με τα πολύ αγαπημένα σας πρόσωπα τις μέρες σας και γενικότερα δίνει έναν τόνο πιο πνευματικό στην καθημερινότητα σας. Μάλιστα μπορεί να είναι μια περίοδος που τα όνειρα σας μπορεί να είναι πιο ζωντανά και κάποιες φορές μέχρι και προφητικά. Τα θέματα της προσωπικής σας ζωής θα σας απασχολήσουν, αλλά τώρα δεν είναι προτεραιότητα. Στις 18, 19 Αυγούστου ο Ερμής σχηματίζει σύνοδο με τον Άρη, σε δυο μέρες που χρειάζεται να είστε προσεκτικοί και ψύχραιμοι στην επικοινωνία σας, αλλά και στις μετακινήσεις σας αν οδηγείτε.\nΈνα πιο φιλικό και χαμογελαστό πρόσωπο θα σας δείξει ο Αύγουστος στη συνέχεια του. Από τη Δευτέρα 16/8 η Αφροδίτη περνά στον Ζυγό, εγκαινιάζοντας μια πιο κοινωνική περίοδο για σας, με ευκαιρίες να τονώσετε τις φιλικές σας σχέσεις, να κάνετε νέους φίλους, να φλερτάρετε, να ερωτευθείτε, αλλά και να δεχτείτε στήριξη και φροντίδα από συνεργάτες και τον δικό σας κοινωνικό περίγυρο. Θα είστε πιο εξωστρεφείς και μολονότι δεν απαλλάσσεστε από τις πολλές υποχρεώσεις σας, είτε στη δουλειά είτε στο σπίτι (καθώς ο Άρης εξακολουθεί να σας πολιορκεί από την Παρθένο), θα βρίσκετε χρόνο και διάθεση να δείτε τα αγαπημένα σας πρόσωπα και να ασχοληθείτε με τις κοινές σας διασκεδαστικές δραστηριότητες ή χόμπι.\nΗ Αφροδίτη προχωρά στον Ζυγό στις 16/8 κι έτσι σιγά-σιγά πρέπει να αρχίσετε να αποχαιρετάτε την ανεμελιά, αφού ο Ζυγός για σας συμβολίζει τον τομέα της καριέρας, των επιτευγμάτων σας, της κοινωνικής σας ζωής. Η Αφροδίτη από τον Ζυγό σάς ζητά να δώσετε την προσοχή και την ενέργεια σας στον τομέα της καριέρας, μια τάση που θα γίνεται ακόμη πιο έντονη όσο πλησιάζουμε προς τον Σεπτέμβριο και θα περάσουν κι άλλοι πλανήτες σε αυτό τον τομέα. Έτσι, ναι μεν μπορεί ακόμη να έχετε άδεια ή να είστε σε διακοπές, σιγά-σιγά όμως από αυτή την εβδομάδα θα αρχίσετε να διαθέτετε κάποιες ώρες από τον χρόνο σας στην επαγγελματική σας ζωή ή στις όποιες υποχρεώσεις και «πρέπει» έχετε αν δεν εργάζεστε.\nΣτις 18, 19 Αυγούστου είναι δυο πιο πιεστικές ημέρες, που αφορούν κυρίως στον τομέα των οικονομικών. Προσέξτε ιδιαίτερα τις δοσοληψίες σας, μην κάνετε παρορμητικές κινήσεις ιδιαίτερα αν εμπεριέχουν μεγάλο ρίσκο και γενικά αποφύγετε διενέξεις σε σχέση με οικονομικά. Πολύ θετικότερες οι προδιαγραφές από τις 20 Αυγούστου μέχρι τις 22 Αυγούστου, καθώς έχουμε πολύ πιο όμορφες και αποδοτικές όψεις σε αυτό το διάστημα. Για κάποιους μπορεί να είναι νέα που αφορούν στην καριέρα, ίσως μια πρόταση που ονειρευόσασταν. Για άλλους μπορεί να είναι θέματα υγείας και φυσικής κατάστασης στα οποία μπορείτε να βρείτε λύσεις. Άλλοι μπορεί να κάνετε ένα ταξίδι που επιθυμείτε καιρό και άλλοι μπορεί να επωφεληθείτε οικονομικά.\nΑπό τις 20/8 μέχρι τις 22/8 εκτείνεται το πιο θετικό πλαίσιο αυτής της εβδομάδας και μπορεί να σημειώσετε πρόοδο σε θέματα σπουδών, συνεργασιών, να έχετε προτάσεις που σας ενδιαφέρουν, αλλά και -αν είστε μόνοι- να κάνετε κάποια γνωριμία, πιθανώς και σε ένα ταξίδι. Η Πανσέληνος στις 22/8 ενεργοποιεί τις τάσεις φυγής στο ωροσκόπιο σας κι, αν σας το επιτρέπει ο χρόνος και η τσέπη σας, ένα Σαββατοκύριακο σε ένα αγαπημένο σας προορισμό θα είναι τέλεια ιδέα. Με το φεγγάρι αυτό μπορεί να έχετε θετικά νέα σε θέματα υγείας, αλλά και στα επαγγελματικά σας.


Αυστρία: Γιατί η μεγαλύτερη «πράσινη» εταιρεία επενδύει στο φυσικό αέριο | Moneyreview.gr\nGreen Economy Παρασκευή 18/12/2020, 15:08 NEWSROOM\n18 Δεκεμβρίου, 2020 Πα 18/12/2020, 15:08\nΤην απόφαση επένδυσης σε αγωγούς φυσικού αερίου έλαβε η μεγαλύτερη αυστριακή ενεργειακή εταιρεία και μία από τις πλέον «πράσινες» στην Ευρώπη, η Verbund AG.\nΠιο συγκεκριμένα, η αυστριακή εταιρεία συμφώνησε να καταβάλλει 271 εκατ. ευρώ για την αγορά του 51% της Gas Connect Austria, επενδύοντας σε ενεργειακή υποδομή ορυκτών καυσίμων, κίνηση η οποία εξέπληξε ορισμένους αναλυτές.\n«Η σύνδεση με το δίκτυο φυσικού αερίου θα μας δώσει την ευκαιρία να ενεργοποιήσουμε την αναμενόμενη ενεργειακή μετάβαση» διαβεβαίωσε, από την πλευρά του, ο εκτελεστικός διευθυντής της Verbund, Μίκαελ Στρουγκλ.\n«Πρέπει να παράξουμε μεγάλες ποσότητας “πράσινου” υδρογόνου, αλλά δεν μπορούμε να το κάνουμε εδώ στην Αυστρία και ενδεχομένως ούτε στην κεντρική Ευρώπη» συνέχισε, στο ίδιο μήκος κύματος.\nΈτσι, το δίκτυο ενέργειας της Verbund, σύμφωνα με το εγκεκριμένο επενδυτικό project, θα συνδεθεί με κέντρα παραγωγής υδρογόνου, τα οποία τροφοδούνται από θαλάσσια αιολικά πάρκα στη βόρεια Ευρώπη και ηλιακά πάρκα στη νότια Ευρώπη.\nΤην ίδια ώρα, όμως, οι αγωγοί φυσικού αερίου της Gas Connect Austria θα διασφαλίζουν την ύπαρξη σταθερών ενεργειακών ροών, έως ότου στεφθεί με επιτυχία το παραπάνω σχέδιο.\nΤον προηγούμενο μήνα, η κεφαλαιοποίηση της Verbund ξεπέρασε τα 20 δισ. ευρώ, αριθμός ρεκόρ για όλες τις δημόσιες αυστριακές εταιρείες. Κι αυτό, χάρη στο γεγονός ότι το 95% της παραγόμενης ενέργειας είναι μηδενικών ρύπων, καθώς βασίζεται στο υδρογόνο.


Κινέζικη Αστρολογία: Προβλέψεις Φεβρουαρίου - Astrology.gr\nΜΗΝΙΑΙΕΣ 22 Ιαν 2015\nΚινέζικη Αστρολογία: Προβλέψεις Φεβρουαρίου\nΤα ερωτικά, επαγγελματικά και οικονομικά των 12 ζώδιων του κινέζικου ωροσκοπίου για τον Φεβρουάριο 2015\nΌπως έχουμε αναφέρει και στα προηγούμενα άρθρα μας, το έτος, όπως και ο μήνας, για τους Κινέζους ξενικά με την εκάστοτε Νέα Σελήνη. Η πρόσφατη Νέα Σελήνη έγινε στις 20/1, 15:14 ώρα Ελλάδας.\nΑς δούμε τι προβλέπει η κινέζικη αστρολογία το μήνα Φεβρουάριο για τα 12 ζώδια:\nΓΕΝΙΚΑ: Ανησυχείς που ορισμένα μακροχρόνια σχέδια ή καταστάσεις δεν μπορούν να συνεχίσουν ως έχουν. Κατά τη διάρκεια όμως αυτής της περιόδου, θα βρεις αρκετό χρόνο για να σκεφτείς και να συνειδητοποιήσεις ότι όλα, αργά ή γρήγορα, έχουν ένα τέλος και σύντομα θα έρθει η ώρα να πεις το οριστικό «αντίο». Αυτό ισχύει τόσο για πράγματα που σε ευχαριστούν όσο και άλλα που σε δυσαρεστούν. Τίποτα δεν παραμένει ίδιο και σταθερό για πάντα.\nΕΡΩΤΙΚΑ: Πρέπει να προσέξεις τις αψιμαχίες που ενδέχεται να αναπτυχθούν ανάμεσα σε σένα, το σύντροφό σου και κάποια μέλη της οικογένειάς σου, ειδικά αν υπάρχει κάποιο προσωπικό συμφέρον που πρέπει να προστατεύσεις. Συνήθως, όταν προκύπτουν διαφορές και τα δύο μέρη έχουν ευθύνη αλλά τώρα μάλλον θα επιχειρηθεί να την φορτωθείς εσύ. Η δυνατότητα συμφιλίωσης θα έρθει μέσα από ειλικρινή συζήτηση κι αν παραμεριστεί η προσωπική υπερηφάνεια.\nΕΠΑΓΓΕΛΜΑΤΙΚΑ: Αν κυνηγάς την επαγγελματική σου καταξίωση ενδέχεται να πάρεις κάποιου είδους προαγωγή λίγο πριν το τέλος του μήνα. Χαίρεις της εμπιστοσύνης του προϊστάμενού σου και θα συνεχίσει να σε στηρίζει. Ωστόσο, μην παρασυρθείς από τα ευχάριστα νέα και αρχίσεις τα έξοδα. Αν είσαι ελεύθερος/η επαγγελματίας πιθανόν να χρειαστούν περικοπές σε περιττά έξοδα, προκειμένου να αυξήσεις τα κέρδη σου έστω και μακροπρόθεσμα.\nΟΙΚΟΝΟΜΙΚΑ: Αύξηση του εισοδήματος ή κέρδη είναι πολύ πιθανά για αυτή την περίοδο. Για να μπορέσεις να εκμεταλλευτείς τις ευκαιρίες όμως, προγραμμάτισε το μέλλον και ψάξε να βρεις νέες ή πρωτοποριακές ιδέες για να διατηρήσεις ή και να βελτιώσετε την κατάσταση.\nΓΕΝΙΚΑ: Είναι απόλυτα φυσιολογικό και θέλεις να ξέρεις τι σου γίνεται ανά πάσα στιγμή ώστε να παίρνεις τα μέτρα σου. Άλλο όμως αυτό κι άλλο το να ψάχνεις ασήμαντες λεπτομέρειες και να σε τρώει η καχυποψία γιατί αργά ή γρήγορα θα αρχίσεις να παραλογίζεσαι. Μπορεί να ανησυχείς για την ευημερία τη δική σου και των αγαπημένων σου προσώπων αλλά θα πρέπει κάπως να ηρεμήσεις, δεδομένου ότι γνωρίζεις πως όταν έρθει η κατάλληλη στιγμή θα κάνεις το καλύτερο τόσο για σένα όσο και για τους άλλους.\nΕΡΩΤΙΚΑ: Οι πολλές προκλήσεις ή διαφωνίες με το ταίρι σου είναι πιθανόν να δημιουργήσουν ένταση. Προσπάθησε να παραμείνεις ήρεμος/η και θεώρησέ το ένα τεστ αντοχής και υπομονής. Η υπερευαισθησία σου σε ασήμαντα θέματα, απλώς θα περιπλέξει τα πράγματα και ίσως αργότερα να το μετανιώσεις. Αν είσαι ελεύθερος/η, μην αφήνεις την προσωπική σου υπερηφάνεια να σε εμποδίσει ώστε να προσεγγίσεις ένα άτομο που σου αρέσει.\nΕΠΑΓΓΕΛΜΑΤΙΚΑ: Υπάρχει μια αίσθηση αδικίας μέσα σου σχετικά με την μεταχείρισή σου από ένα ανώτερό σου πρόσωπο η οποία σε αναγκάζει να υιοθετήσεις έναν τρόπο αντίληψης και συμπεριφοράς μακριά από το χαρακτήρα σου. Όμως αυτό το είδος της αντιμετώπισης όχι μόνο θα σου φέρει πιθανές λύσεις και γνώσεις αλλά και αλλαγές που μέχρι πρόσφατα θεωρούσες ανέφικτες.\nΟΙΚΟΝΟΜΙΚΑ: Η συνεννόηση με κάποιους συνεργάτες ή η ομαδική εργασία θα συμβάλλει στην επιτυχία σου, αρκεί να αποφύγεις την ανοικτή αντιπαράθεση με ένα ανώτερό σου. Να είσαι υπομονετικός/η για να μπορέσεις να τον μεταπείσεις και το αποτέλεσμα θα σε δικαιώσει.\nΓΕΝΙΚΑ: Είσαι μαχητής/α, με έντονη προσωπικότητα και γνωρίζεις αρκετά καλά πως μπορείς να ελέγξεις τα πράγματα. Ωστόσο, το τελευταίο διάστημα δεν είχες επιλέξει σοφά τις μάχες σου και εκ του αποτελέσματος φάνηκε ότι υποτίμησες ορισμένες καταστάσεις. Παρότι τα πράγματα δείχνουν αρκετά σοβαρά, είσαι σε ευνοϊκότερη θέση, οπότε περίμενε να δεις ποιες είναι οι εναλλακτικές λύσεις που σου ταιριάζουν καλύτερα γιατί έτσι θα μεταστρέψεις τις συνθήκες υπέρ σου και θα ανοιχτούν νέες προοπτικές.\nΕΡΩΤΙΚΑ: Πολλές αναποδιές φαίνεται να αντιμετωπίζεις στην ερωτική σου ζωή, για τις οποίες όμως ένα μερίδιο ευθύνης αρκετά σημαντικό φέρεις κι εσύ. Υπάρχουν πράγματα που αγνοείς για τους άλλους όπως επίσης και για τον ίδιο σου τον εαυτό και πρέπει να τα μάθεις. Αυτά θα σου είναι ιδιαίτερα χρήσιμα, καθώς φτάνεις προς το τέλος κάποιων αλλαγών, ώστε να έχεις θεαματική βελτίωση στα αισθηματικά σου.\nΕΠΑΓΓΕΛΜΑΤΙΚΑ: Ενδεχομένως να υπάρξουν κάποιες συγκρούσεις στο εργασιακό σου περιβάλλον ανάμεσα σε κάποιους συνεργάτες σου ή με τον προϊστάμενο σας. Καλό θα ήταν όμως να κρατήσεις τη γνώμη σου για τον εαυτό σου και να την πεις πολύ προσεκτικά, μόνο και αν σου ζητηθεί, για να μην βρεθείς και συ στη μέση της καταιγίδας. Το να κρατήσεις μια ουδετερότητα είναι το σοφότερο, οπότε απόφυγε να πάρεις ανοικτά το μέρος κάποιου.\nΟΙΚΟΝΟΜΙΚΑ: Πλησιάζοντας προς το τέλος του μήνα, θα αντιληφθείς ότι υπάρχει μια πολύ θετική αλλαγή της τωρινής σου κατάστασης ή θα παρουσιαστεί κάτι νέο και συναρπαστικό που αξίζει να το εξερευνήσεις. Παραμέρισε την καχυποψία σου γιατί οτιδήποτε κάνεις τώρα, θα έχει αντίκτυπο και στο μέλλον.\nΓΕΝΙΚΑ: Δεν έχεις τον έλεγχο όλων των πραγμάτων κι ίσως είναι αυτό που σου προκαλεί μια ανησυχία. Από την άλλη ίσως βρεθείς αντιμέτωπος/η με αναγκαστικές μεταβολές ή αναβολές στα σχέδιά σου που μπορεί να σου προκαλέσουν μια απογοήτευση. Ωστόσο, πρέπει να καταλάβεις ότι βρίσκεσαι στη μέση κάποιων αλλαγών και είναι λογικό να επικρατεί πανδαιμόνιο. Οι εξελίξεις προχωρούν γι' αυτό οφείλεις όλες σου οι αποφάσεις να είναι αρκετά ευέλικτες ώστε να εξασφαλιστεί η γρήγορη μετάβασή σου από μια κατάσταση σε μια άλλη. Η βελτίωση, αν και θα αργήσει, θα έρθει.\nΕΡΩΤΙΚΑ: Αν και βρίσκεις εύκολα λύσεις σε πρακτικά ζητήματα, όταν τα θέματα είναι προσωπικά ή αφορούν στην ερωτική σου σχέση, έχεις την τάση να βασανίζεσαι και να σε παίρνει από κάτω. Αυτή τη φορά, προσπάθησε να δεις ψύχραιμα τα πράγματα και μην αφήσεις τις ανασφάλειες σου να σε κρατήσουν πίσω. Απρόβλεπτες καταστάσεις θα μπορούσαν να αλλάξουν εντελώς την ισορροπία στη σχέση σου.\nΕΠΑΓΓΕΛΜΑΤΙΚΑ: Για άλλη μια φορά θα προσπαθήσεις να μετριάσεις τις αντιδράσεις σου επειδή ξέρεις ότι ορισμένα άτομα θα ενοχληθούν αρκετά από μια ανοιχτή αντιπαράθεση. Όμως θα πρέπει να βγεις μπροστά, να είσαι πολύ συγκεκριμένος/η και ειλικρινής και να επιμείνεις στις θέσεις και τις απόψεις σου ακόμα κι αν γίνεις δυσάρεστος/η ή παρεξηγηθείς.\nΟΙΚΟΝΟΜΙΚΑ: Τα όνειρά σου μπορεί να γίνουν πραγματικότητα άμα λειτουργήσεις προγραμματισμένα και εφαρμόσεις κάποια σχέδια. Ωστόσο, υπάρχουν πολλά που πρέπει να γίνουν γι' αυτό χρειάζονται σταδιακά βήματα και πριν προβείς σε οποιαδήποτε οικονομική δέσμευση ή συμφωνία να είσαι ιδιαίτερα προσεκτικός/η.\nΓΕΝΙΚΑ: Δε σου αρέσει να έχεις ερωτηματικά γιατί το θεωρείς αρκετά ενοχλητικό και αισθάνεται ευάλωτος/η αφού δεν ξέρεις τι γίνεται. Ο φόβος της άγνοιας σε κρατάει πίσω και σε γεμίζει με εσωτερική ένταση. Τώρα όμως θα πάρεις αρκετές απαντήσεις που θα σε βοηθήσουν να χαλαρώσεις και να απολαύσεις ένα πολύ καλύτερο τρόπο ζωής. Εφ' όσον κινείσαι σε λογικά πλαίσια δεν χρειάζεται να ανησυχείς για την προσωπική σου ευημερία και ασφάλεια.\nΕΡΩΤΙΚΑ: Εδώ και αρκετό καιρό γνωρίζεις ότι πρέπει να γίνουν ορισμένες αλλαγές στη σχέση σου κι ενώ σε απασχολεί αρκετά και το σκέφτεσαι, νιώθεις αβέβαιος/η με το ποιά θα είναι η τελική έκβαση κι έτσι το αναβάλλεις συνεχώς. Ωστόσο, τα γεγονότα εξελίσσονται και θα σε σπρώξουν σε αποφάσεις. Αν είσαι ελεύθερος/η, ίσως χρειαστεί να εμπιστευτείς περισσότερο το ένστικτο και τα συναισθήματά σου για ένα άτομο παρά τις γνώμες άλλων.\nΕΠΑΓΓΕΛΜΑΤΙΚΑ: Οι προσπάθειές σου να μετατρέψεις τις ιδέες σου σε πράξη θα είναι απογοητευτικές, κάτι που θα σε ωθήσει στο να δώσεις μεγαλύτερη προσοχή και στις πιο ασήμαντες λεπτομέρειες. Ωστόσο, η βάση πάνω στην οποία τα σχέδιά σου θα μπορούσαν να στηριχτούν είναι ακόμα αβέβαιη. Ορισμένες, δε, καταστάσεις χρειάζονται την άμεση και αμέριστη προσοχή σου, πριν προβείς σε οποιαδήποτε κίνηση.\nΟΙΚΟΝΟΜΙΚΑ: Στην παρούσα φάση, φαίνεται ότι ό, τι κάνεις σε οδηγεί κάπου αλλού. Αυτά τα στοιχεία όμως που πιθανόν να μάθεις θα μπορούσαν να προστεθούν στα τωρινά σου δεδομένα, κάνοντάς τα πιο συναρπαστικά και προσοδοφόρα γι' αυτό μην εγκαταλείπεις τα αρχικά σου πλάνα.\nΓΕΝΙΚΑ: Διάφορα θέματα υγείας θα σε απασχολήσουν κατά τη διάρκεια αυτής της περιόδου και θα πρέπει να είσαι ιδιαίτερα προσεκτικός/η στη διατροφή σου, την άσκηση ή στις καθημερινές σου δουλειές. Καλό θα ήταν να απέχεις από τρόφιμα ή ποτά που επιβαρύνουν το πεπτικό σου σύστημα. Όλα αυτά μπορεί να προκληθούν, λόγω της έλλειψης ξεκούρασης και ύπνου. Είναι ζωτικής σημασίας να καταναλώνεις άφθονο νερό, να χαλαρώνεις τακτικά από το φόρτο εργασίας και να σταματήσεις να αγχώνεσαι με το παραμικρό.\nΕΡΩΤΙΚΑ: Τα πράγματα είναι λίγο μπερδεμένα όσον αφορά στα ερωτικά σου και ο μόνος τρόπος να βρεις μια άκρη είναι να συνδυάσεις τη συναισθηματική με τη λογική σου πλευρά κι όχι να γύρεις είτε από τη μια, είτε από την άλλη. Προσπάθησε να έχεις μια πιο θετική στάση απέναντι στο σύντροφό σου, αν είσαι σε σχέση και μην αντιπαρατίθεσαι στο κάθε τι που υποστηρίζει και δεν συμφωνείς.\nΕΠΑΓΓΕΛΜΑΤΙΚΑ: Καλό θα ήταν να μην προβείς σε καμία αλλαγή αυτό το διάστημα όσο κι αν σε πιέζουν ή σε ενθαρρύνουν κάποιοι. Πάρε το χρόνο σου, ερεύνησε και μάθε όσα περισσότερα μπορείς γιατί είναι πολύ πιθανό να αλλάξουν οι προτεραιότητές σου είτε από δική σου εσωτερική ανάγκη, είτε από τις συνθήκες που θα διαμορφωθούν. Όταν θα σιγουρευτείς, θα δεις να ανοίγει ο δρόμος σε κάτι νέο και αρκετά συναρπαστικό.\nΟΙΚΟΝΟΜΙΚΑ: Η συγκέντρωση στοιχείων σε συνδυασμό με τη διερεύνηση νέων πρωτοποριακών ιδεών θα σε οδηγήσει σε σημαντικές ανακαλύψεις, με τις οποίες θα ξεπεράσεις τα τωρινά σου εμπόδια ή θα σου γίνει μια πρόταση που θα αλλάξει όλη τη ζωή σου προς το καλύτερο.\nΓΕΝΙΚΑ: Όταν μιλάς σε αυτούς που νοιάζεσαι και αγαπάς, μιλάς πάντα από τα βάθη της καρδιάς σου, ωστόσο, δεν σου αρέσει να ανοίγεσαι στον υπόλοιπο κόσμο. Αν όμως δεν εκφέρεις τις απόψεις και τα συναισθήματά σου σχετικά με ορισμένα θέματα, θα θεωρηθεί ότι δεν ενδιαφέρεσαι ιδιαίτερα, το οποίο σαφώς δεν ισχύει. Δεν υπάρχει τίποτα όμως που να σε φοβίζει και να εμποδίζεσαι να εκφραστείς εκτός ίσως από την δική σου υπερευαισθησία με την οποία αντιμετωπίζεις τα πράγματα. Καλύτερα λοιπόν να μάθεις να λες ό, τι έχεις γιατί μόνο έτσι θα φύγουν οι αμφιβολίες σου.\nΕΡΩΤΙΚΑ: Δεν είναι η κατάλληλη περίοδος για να εντρυφήσεις στον έρωτα και τις απολαύσεις της ζωής αφού ο ελεύθερος χρόνο σου είναι περιορισμένος, εξαιτίας κάποιων οικογενειακών θεμάτων. Γι' αυτό αν είσαι μόνος/η, καλύτερα να ξεμπερδέψεις πρώτα με αυτά για να συνεχίσεις μετά απερίσπαστος/η. Αν είσαι σε σχέση, ένα θέμα που σε απασχόλησε με το σύντροφό σου σιγά-σιγά τακτοποιείται, αφού όμως καταβάλλετε και οι δυο προσπάθεια.\nΕΠΑΓΓΕΛΜΑΤΙΚΑ: Αντί να πας σε κατά μέτωπο επίθεση το ένστικτό σου λέει προς το παρόν να υποχωρήσεις. Γύρω σου έτσι κι αλλιώς επικρατεί ένα χάος, οπότε καλό θα ήταν να αφήσεις τα πράγματα να εξελιχθούν χωρίς να μετέχεις αλλά να κρατήσεις αφτιά και μάτια ανοικτά γιατί όταν περάσει η μπόρα θα είσαι σε θέση να αναλάβεις αμέσως δράση, ξέροντας ακριβώς τι πρέπει να κάνεις.\nΟΙΚΟΝΟΜΙΚΑ: Ευτυχώς, έχεις συνειδητοποιήσει ότι οι αλλαγές που γίνονται σε ευνοούν. Όμως, ξέχασε τα μακρόχρονα σχέδια και πάρε τα πράγματα μέρα με τη μέρα, ξεκινώντας από τώρα. Επίσης, να είσαι προετοιμασμένος/η για πολλές μεταβολές, πριν καταφέρεις τελικά να πετύχεις το στόχο σου.\nΓΕΝΙΚΑ: Το ότι έχεις συγκεκριμένες απόψεις δε σημαίνει ότι τις εκφράζεις με σαφήνεια κι αυτό μπορεί να οδηγήσει σε παρεξηγήσεις. Ακόμα και μια απλή σου δήλωση θα μπορούσε να προκαλέσει καυγά αυτή την περίοδο ή να αποδείξει στο τέλος ότι είσαι τελείως λάθος. Πριν ανοίξεις λοιπόν το στόμα σου, διερεύνησε, μάθε γιατί μόνο έτσι δεν θα υπάρξει σύγχυση με τα λεγόμενά σου. Όταν και αν οι περιστάσεις το απαιτήσουν, τότε να αντιδράσεις. Το να είσαι εγωιστής/α και ξεροκέφαλος/η σε κάποια θέματα δε θα σε πάει πολύ μακριά.\nΕΡΩΤΙΚΑ: Είναι σημαντικό να υπάρχει στη σχέση σου ειλικρίνεια και να εκφράζεις ανοικτά τις υποψίες σου. Ωστόσο, εσύ τις κρατάς μέσα σου και τις μεγεθύνεις με αποτέλεσμα να αναστατώνεσαι περισσότερο. Ο μόνος τρόπος για να τις ξεπεράσεις είναι να τις συζητήσεις με το ταίρι σου. Όσο πιο γρήγορα το κάνεις, τόσο πιο εύκολα θα ξεκαθαριστούν ορισμένες παρεξηγήσεις.\nΕΠΑΓΓΕΛΜΑΤΙΚΑ: Με τη βάση των σχεδίων σου να αλλάζει, τώρα και για το επόμενο χρονικό διάστημα, απόφυγε να υποσχεθείς το οτιδήποτε και περίμενε να έρθει η κατάλληλη στιγμή για να κινηθείς. Χρησιμοποίησε το ταλέντο σου να καθησυχάζεις, ενισχύοντας την αίσθηση κάποιων ατόμων γύρω σου ότι έχουν κερδίσει τη μάχη. Στην πραγματικότητα, τίποτα δεν έχει αλλάξει αλλά καλύτερα αυτό να το ξέρεις μόνο εσύ.\nΟΙΚΟΝΟΜΙΚΑ: Τα σχέδια που είχες κάνει και νόμιζες ότι άξιζαν μάλλον θα αποδειχθούν ανέφικτα, τουλάχιστον για αυτή την περίοδο. Το καλύτερο που έχεις να κάνεις είναι να τα εγκαταλείψεις γιατί τώρα υπάρχουν πολλά εμπόδια και πρέπει να επανεξετάσεις όλα τα δεδομένα σου.\nΓΕΝΙΚΑ: Αγνόησέ τα όλα, κυρίως τα πιο πιεστικά πρακτικά ζητήματα. Μπορεί να φαίνονται ζωτικής σημασίας, όμως είναι πολύ πιο σημαντικό να εστιάσεις σε εκείνους τους τομείς της ζωής σου που δεν λειτουργούν σωστά, σου προκαλούν σύγχυση ή σε κάνουν να νιώθεις δυστυχισμένος/η. Η αναγνώρισή τους ίσως είναι δύσκολη αλλά μόλις το καταφέρεις θα ανακαλύψεις διάφορες προοπτικές που κρύβονται αυξάνοντας την ελπίδα και την εμπιστοσύνη σου στον εαυτό σου. Τα αποτελέσματα των αξιολογήσεών σου θα είναι θετικά και καθησυχαστικά.\nΕΡΩΤΙΚΑ: Αυτά που συμβαίνουν αυτό το μήνα θα σου δημιουργήσουν ορισμένα ερωτήματα και θα νιώσεις άβολα γιατί θα προσπαθήσετε να αντιληφθείς και να εξηγήσεις την περίεργη συμπεριφορά ενός ατόμου που σου αρέσει. Αν είσαι σε σχέση, θα έχεις μια ανησυχία γιατί η στάση του συντρόφου σου θα σε παραξενέψει αφού είναι τελείως αλλαγμένη αλλά από τη στιγμή που θα δεις ότι δεν κρύβει τίποτα θα ηρεμήσεις και θα χαρείς αυτή την αλλαγή.\nΕΠΑΓΓΕΛΜΑΤΙΚΑ: Τα καλά νέα είναι ότι αυτός ο μήνας φέρνει μια νέα προοπτική σε αρκετούς τομείς της ζωής σου. Τα κακά είναι ότι θα δυσκολευτείς να την εκμεταλλευτείς αμέσως και ίσως χρειαστεί να περιμένεις μέχρι και το τέλος του άλλου μήνα. Όσο εκνευριστικό και αν φαίνεται εκ πρώτης όψεως, με τις υποχρεώσεις και τις προτεραιότητές σου να μετατοπίζονται συνεχώς, θα χαρείς που τελικά δε θα χρειαστεί να κάνεις κάτι επιπλέον.\nΟΙΚΟΝΟΜΙΚΑ: Όσο κι αν απολαμβάνεις την ανταλλαγή ιδεών και απόψεων στο τέλος γίνεται αυτό που θέλεις εσύ, ακόμα κι αν είναι λάθος. Στην παρούσα φάση όμως ίσως πρέπει να υποχωρήσεις και να ακούσεις τι έχουν να πουν οι συνεργάτες σου γιατί ακόμα κι αν σου φαίνονται τραβηγμένες για τα δεδομένα σου, θα σου φέρουν κέρδος.\nΓΕΝΙΚΑ: Παρά τα διαστήματα χαλαρότητας και ευτυχίας η ζωή παραμένει δύσκολη και πολύπλοκη. Αυτό το μήνα ίσως υπάρξουν αρκετές αντιξοότητες που όσο και αν φαίνεται επείγον να τις διευθετήσεις ή σε πιέζουν κάποια άτομα, δε χρειάζεται να βιαστείς. Ακολούθησε το ένστικτό σου, ερεύνησε και εξήγησε με κατηγορηματικό τρόπο ότι δεν προτίθεσαι να κάνεις το οτιδήποτε αν δεν νιώθεις έτοιμος/η. Μόνο τον εαυτό σου πρέπει να βάζεις σε προτεραιότητα και κανέναν άλλο.\nΕΡΩΤΙΚΑ: Έχεις μια συναισθηματική γενναιοδωρία σε αφθονία, την οποία, όμως, μερικές φορές φοβάσαι να την δείξεις στο άτομο με το οποίο είσαι μαζί από φόβο ότι μπορεί να πληγωθείς ή να σε εκμεταλλευτεί. Αλλά, μόνο όταν μπορέσεις να εκφράσεις τι νιώθεις θα ξεπεράσεις πρακτικά ζητήματα αλλά και τεταμένες καταστάσεις που δημιουργούνται ανάμεσά σας.\nΕΠΑΓΓΕΛΜΑΤΙΚΑ: Το να περάσεις από τα λόγια στην πράξη είναι μια απόσταση. Αυτός ο μήνας μετατρέπει τις ιδέες σου σε πραγματικότητα κι εσύ καλείσαι είτε να συνεχίσεις το δρόμο αυτό που χαράσσεται μπροστά σου είτε να φρενάρεις, το σίγουρο είναι όμως ότι δεν μπορείς να μείνεις στάσιμος/η. Αυτό που πρέπει να καταλάβεις πάντως είναι ότι οι αλλαγές θα γίνουν ούτως ή άλλως, ακόμα και χωρίς τη συμμετοχή σου γι' αυτό και πρέπει να πάρεις την κατάσταση στα χέρια σου.\nΟΙΚΟΝΟΜΙΚΑ: Πρέπει να συζητήσεις κάποιο οικονομικό σου πρόβλημα με ένα άτομο που εμπιστεύεσαι και είναι πιθανό να εκπλαγείς με τις ιδέες που θα σου δώσει. Παρότι φαίνεσαι διστακτικός/η στο να αποδεχτείς τις προτάσεις του και μόνο οι συζητήσεις μαζί του μπορεί να σε οδηγήσει στη λύση.\nΓΕΝΙΚΑ: Γνωρίζεις ότι πρέπει να πάρεις κάποιες αποφάσεις που θα αναμορφώσουν την προσωπική σου ζωή αλλά είναι πιθανό να δημιουργήσεις ορισμένες αντιδράσεις στους γύρω σου, αν και τελικά θα είναι προς το συμφέρον όλων. Το ενδιαφέρον σου όμως θα μετατοπιστεί σε θέματα που αφορούν τα αγαπημένα σου πρόσωπα. Οι αλλαγές πλησιάζουν και θα είναι επωφελείς, ακόμα κι αν φέρνουν αναστάτωση. Όποιο κι αν είναι το αποτέλεσμα, θα πρέπει να παραμείνεις επιφυλακτικός/η, χωρίς να χάσεις την πίστη σου ότι η κατάσταση θα βελτιωθεί σταδιακά.\nΕΡΩΤΙΚΑ: Μπορεί να αισθάνεσαι ότι πιέζεσαι να πάρεις αποφάσεις αλλά αν δεν έχεις μαζέψει όλα τα στοιχεία καλύτερα να το αποφύγεις. Έχε επίσης στο νου σου ότι καθημερινά μπορεί να προστίθεται ένα ακόμη κομμάτι στο πάζλ, οπότε σε λίγο καιρό θα σου είναι πιο εύκολο να δεις ολόκληρη την εικόνα ενός ανθρώπου που ενδιαφέρεσαι. Ίσως χρειαστεί πάντως να κάνει ένα διαχωρισμό στα άτομα που χρειάζεσαι στη ζωή σου ή δεν θέλεις να έχεις παρτίδες και να ανοίξεις ένα νέο κύκλο.\nΕΠΑΓΓΕΛΜΑΤΙΚΑ: Ο στόχος σου αυτό το μήνα είναι να ασχοληθείς με κάποια πρακτικά θέματα αλλά και εκείνους που έχουν την ευθύνη τους. Ορισμένα πράγματα όμως που έχουν αναλάβει άλλοι, επηρεάζουν και τη ζωή σου, γι' αυτό εσύ πρέπει να πάρεις τις περισσότερες αποφάσεις. Αν συνεχίσεις να το αγνοείς, η τύχη θα αναλάβει να οργανώσει τη ζωή σου, όπως αυτή θέλει, χωρίς να σε ρωτήσει αν σου αρέσει ή όχι.\nΟΙΚΟΝΟΜΙΚΑ: Ορισμένες ιδέες σχετικές με τα οικονομικά σε γέμισαν με τέτοιο ενθουσιασμό που είχες καιρό να νιώσεις. Ωστόσο, κάποιοι που διαφωνούν μαζί σου θα σου δημιουργήσουν αρκετά εμπόδια. Μπορείς να τους πείσεις, αν διαθέτεις τα απαραίτητα στοιχεία και άφθονη επιμονή. Εάν πιστεύεις ακράδαντα ότι θα υπάρξουν κέρδη, τότε δε θα σου είναι δύσκολο.\nΓΕΝΙΚΑ: Το να εξισορροπήσεις τα θέλω σου και τα πρέπει είναι αρκετά δύσκολο. Αλλά τώρα, με τις επίμονες και πιεστικές αλλαγές της ζωής σου αναγκάζεσαι να αλλάξεις τον τρόπο που ζεις και εργάζεσαι. Προσπάθησε να πας με τη ροή, έχοντας μια πιο άνετη στάση, ιδιαίτερα προς το άγνωστο. Το ποιος και το τι θα συναντήσεις στην πορεία ίσως δεν είναι ενδιαφέρον, αυτό που είναι όμως είναι ότι θα αλλάξεις εντελώς την προοπτική σου. Επίσης πρέπει να προσέξεις την υγεία σου. Η κούραση και η κακή διατροφή θα μπορούσε να αποδυναμώσει το ανοσοποιητικό σου σύστημα και να αρρωστήσεις πολύ εύκολα γι' αυτό να θρέφεσαι σωστά και να χαλαρώνεις.\nΕΡΩΤΙΚΑ: Υπάρχει ένα άτομο που σου αρέσει και θα σε βάλει σε προβληματισμό αν πρέπει ή όχι να του μιλήσεις. Μη χάνεις το χρόνο σου με φοβίες και ανασφάλειες. Σκέψου καλά και ψάξε την κατάλληλη στιγμή για να το πλησιάσεις για να πεις αυτά ακριβώς που νιώθεις. Αν είσαι σε σχέση, συναρπαστικές εξελίξεις επιφυλάσσονται προς το τέλος του μήνα.\nΕΠΑΓΓΕΛΜΑΤΙΚΑ: Τα πράγματα είναι σε μεταβατικό στάδιο και το πιο απλό περιστατικό είναι πιθανό να χρειάζεται λεπτομερή ανάλυση, για να καταλήξεις σε συγκεκριμένα συμπεράσματα. Αυτό όμως σου δίνει μια θαυμάσια ευκαιρία να γνωρίσεις καινούργιους ανθρώπους και να διερευνήσεις νέες επιλογές. Όσο δελεαστικές και να είναι πάντως απόφυγε να εκφράσεις παραπάνω ενδιαφέρον απ' όσο χρειάζεται και σκέψου καλά πριν αποφασίσεις το οτιδήποτε.\nΟΙΚΟΝΟΜΙΚΑ: Αισθάνεστε ανέτοιμος/η να πάρεις κάποιες αποφάσεις στα οικονομικά σου. Ίσως πρέπει να συμβουλευτείς κάποιο έμπιστό σου πρόσωπο. Πάντως μη δεσμευτείς ή διατήρησε την ελευθερία να αλλάξεις τους όρους σε μια συμφωνία, εκμεταλλευόμενος/η τη μέχρι τώρα εμπειρία σου.\nΚινέζικη Φεβρουαρίου 2015


Και νέα προβλήματα από τον συνεχιζόμενο χιονιά\nΤρίτη, 10 Ιανουαρίου 2017 14:01\nΤο νέο κύμα κακοκαιρίας χτυπά την Εύβοια, που έχει ήδη πληγεί από τις σφορδές χιονοπτώσεις των προηγούμενων ημερών.\nΕπιμένει ο χιονιάς σε διάφορες περιοχές της χώρας, επιτείνοντας ήδη υπάρχοντα και προκαλώντας νέα προβλήματα στις μετακινήσεις, αλλά και στην ηλεκτροδότηση και την υδροδότηση σε ορισμένες περιπτώσεις.\nΕντείνονται τα προβλήματα στην Εύβοια\nΌπως μεταδίδει ο ανταποκριτής του ΑΜΠΕ, από το πρωί υπάρχουν ενισχύσεις σε εκχιονιστικά μηχανήματα, προκειμένου να αποκατασταθεί ένα μεγάλο μέρος του οδικού δικτύου της Κύμης και ορισμένα ορεινά χωριά να αποκτήσουν πρόσβαση στο οδικό δίκτυο. Ωστόσο, το πρόβλημα στην κυκλοφορία εσωτερικά στα χωριά ενταθεί μετά τη νέα χιονόπτωση.\nΕξάλλου, από χθες το βράδυ, με απόφασή του, ο περιφερειάρχης Στερεάς Κώστας Μπακογιάννης, έθεσε σε κατάσταση εκτάκτου ανάγκης και τη δημοτική ενότητα Διρφύων, του δήμου Διρφύων Μεσσαπίων, λόγω των σοβαρών προβλημάτων που προκλήθηκαν από τη χιονόπτωση.\nΑπό σήμερα το πρωί, ένα ειδικό όχημα της πυροσβεστικής παρεμβαίνει σε διάφορες περιπτώσεις, ιδιαίτερα όταν πρόκειται για θέματα υγείας.\nΣε ό,τι αφορά το ηλεκτρικό ρεύμα, τα συνεργεία δίνουν μάχη με το χρόνο. Τη νύχτα αποκαταστάθηκε η βλάβη στην παραλία Κύμης και στους Καλημεριάνους, ενώ σήμερα τα συνεργεία της ΔΕΗ εργάζονται στον Μισόκαμπο, Πετισούνα και στο Κάτω Κουρούνι. Περιμένουν να αποκτήσουν πρόσβαση για να φτάσουν στην Χηλή και στην γύρω περιοχή, ενώ χωρίς ρεύμα παραμένουν ακόμη οι περιοχές Μετόχι, Κούτουρλα και η Παραλία Χιλιαδούς, αναμένοντας την αποκατάσταση της πρόσβασης.\nΕνδεικτικό της κατάστασης που επικρατεί στην περιοχή, είναι ότι οι κτηνοτρόφοι αδυνατούν να προσεγγίσουν τις σταβλικές τους εγκαταστάσεις στον ορεινό όγκο της Κύμης, αλλά και στον ορεινό όγκο της Λίμνης.\nΣύμφωνα με το ΑΜΠΕ, η Υπηρεσία Πολιτικής Προστασίας της περιοχής επεξεργάζεται σενάρια και δεν αποκλείεται μέχρι το βράδυ να ζητηθούν ελικόπτερα με τα οποία να μπορέσουν να πετάξουν για να ρίξουν ζωοτροφές σε αποκλεισμένα ποιμνιοστάσια στον ορεινό όγκο.\nΣε ό,τι αφορά τα σχολεία, όλα τα σχολεία της περιοχής δεν πρόκειται να λειτουργήσουν αύριο, σύμφωνα με ανακοίνωση του δήμου Χαλκιδέων.\nΠολύ δύσκολη η κατάσταση στην Αλόννησο\nΠολύ δύσκολη είναι η κατάσταση στην Αλόννησο, η οποία εξακολουθεί να αντιμετωπίζει σοβαρά προβλήματα στην ηλεκτροδότηση.\nΌπως ανέφερε και ο ΓΓ Πολιτικής Προστασίας κ. Καπάκης, μιλώντας στο ΑΜΠΕ, οι Σποράδες και η Εύβοια είναι οι περιοχές που δέχτηκαν πολύ χιόνι, και τόνισε ότι όλες οι υπηρεσίες βρίσκονται επί ποδός για να αποκατασταθεί η καθημερινότητα των πολιτών το συντομότερο δυνατό.\nΠρόσθεσε ότι δυνάμεις της Πυροσβεστικής έχουν σταλεί και στην Αλόννησο όπου η πτώση δέντρων έχει προκαλέσει τη διακοπή της ηλεκτροδότησης του νησιού. Τόνισε ότι η κακοκαιρία είναι πρωτόγνωρη και με μεγάλη διάρκεια και έχει εκδηλώσει πολλαπλά καιρικά φαινόμενα, όπως οι χιονοπτώσεις, οι βροχοπτώσεις, οι θυελλώδεις άνεμοι και πολύ χαμηλές θερμοκρασίες.\nΠροβλήματα από έντονη χιονόπτωση στη Θεσσαλονίκη\nΣτη βόρεια Ελλάδα, έντονη χιονόπτωση σημειώνεται στην κεντρική Μακεδονία, και από τις 11 το πρωί και στο κέντρο της Θεσσαλονίκης προκαλώντας προβλήματα.\nΌπως μεταδίδει ο ανταποκριτής του ΑΜΠΕ, το οδόστρωμα ακόμη και κεντρικών οδών, όπως η παραθαλάσσια Λεωφόρος Νίκης, έχει καλυφθεί το μεσημέρι από χιόνι, με αποτέλεσμα τα οχήματα να κινούνται με σχεδόν μηδενικές ταχύτητες. Με πολύ χαμηλές ταχύτητες κινούνται τα οχήματα και στην περιφερειακή οδό της Θεσσαλονίκης, ενώ η κυκλοφορία έχει διακοπεί στην οδό Κατσιμίδη και στην επαρχιακή οδό Χορτιάτη-Αγίου Βασιλείου.\nΠρόβλημα παρουσιάζεται στην ανατολική είσοδο της Θεσσαλονίκης, όπου τα ΙΧ αυτοκίνητα που κατευθύνονταν προς το κέντρο της πόλης από τις ανατολικές περιοχές της Θεσσαλονίκης και τη Χαλκιδική ήταν το μεσημέρι "μπλοκαρισμένα" στο ύψος των «Πράσινων Φαναριών» επί περίπου μιάμιση ώρα. Στην Εγνατία Οδό, από το ύψος των διοδίων του Προφήτη μέχρι και το Δερβένι, τα οχήματα κινούνται με χαμηλές ταχύτητες, καθώς η αριστερή λωρίδα δεν χρησιμοποιείται και λειτουργούν κανονικά μόνο η μεσαία και η δεξιά.\nΠροβλήματα υπάρχουν και στο αεροδρόμιο της Θεσσαλονίκης, όπου λόγω της χαμηλής ορατότητας και των ανέμων, κάποιες πτήσεις εκτρέπονται προς άλλους αερολιμένες.\nΚαθυστερήσεις σημειώνονται στα δρομολόγια του ΟΑΣΘ, καθώς δεκάδες λεωφορεία παραμένουν κατ' ανάγκη στα αμαξοστάσια, λόγω των προβλημάτων που προκαλεί ο παγετός στο σύστημα χειρισμού των θυρών τους.\nΠαράλληλα, ο ολικός παγετός των τελευταίων 24ωρων είχε ως αποτέλεσμα να σπάσουν σωλήνες και να υπάρξουν προβλήματα υδροδότησης σε περιοχές του πολεοδομικού συγκροτήματος της Θεσσαλονίκης, ενώ προβλήματα καταγράφονται και στη θέρμανση νοικοκυριών που χρησιμοποιούν φυσικό αέριο.\nΚλειστά από το πρωί είναι το Πανεπιστήμιο Μακεδονίας (ΠΑΜΑΚ) στο κέντρο της Θεσσαλονίκης και το Διεθνές Πανεπιστήμιο Ελλάδας (ΔΙΠΑΕ) στην περιοχή της Θέρμης, ενώ και στο Αριστοτέλειο Πανεπιστήμιο (ΑΠΘ) τα μαθήματα διακόπηκαν μετά τη μία το μεσημέρι λόγω της χιονόπτωσης και του παγετού.\nΚλειστά παραμένουν και τα σχολεία πρωτοβάθμιας και δευτεροβάθμιας εκπαίδευσης, ενώ κάποιοι Θεσσαλονικείς, κυρίως στ' ανατολικά του πολεοδομικού συγκροτήματος, συλλέγουν αλάτι από τους δρόμους, προκειμένου να το χρησιμοποιήσουν για τον αποχιονισμό των εξωτερικών χώρων των κατοικιών τους.\nΣτον νομό Θεσσαλονίκης επιχειρούν αυτή τη στιγμή 30 εκχιονιστικά μηχανήματα-«αλατιέρες».\nΣυνεχίζεται η έντονη χιονόπτωση στη Λάρισα\nΤην ίδια ώρα, συνεχίζεται η έντονη χιονόπτωση στη Λάρισα, ενώ από το βράδυ της Δευτέρας γίνεται ρίψη αλατιού σε όλο το οδικό δίκτυο.\nΌπως μεταδίδει ο ανταποκριτής του ΑΜΠΕ, ο δήμος έδωσε εντολή να επιχειρήσουν τα εκχιονιστικά μηχανήματα και μέσα στην πόλη, σήμερα, καθώς υπάρχει πολύ χιόνι στους δρόμους. Επίσης, 11 μηχανήματα της Περιφέρειας επιχειρούν σε όλον τον νομό, καθώς σε ορισμένα σημεία η κίνηση διεξάγεται με αρκετή δυσκολία.\nΣύμφωνα με τις προβλέψεις του περιφερειακού μετεωρολογικού σταθμού του Αρχηγείου Τακτικής Αεροπορίας, το φαινόμενο του χιονιά αναμένεται να επιδεινωθεί τις επόμενες ώρες, ενώ και αύριο, Τετάρτη, το χιόνι που θα πέσει στον νομό θα είναι έντονο.\nΗ συνεχιζόμενοι χιονόπτωση έχει προκαλέσει διακοπή της κυκλοφορίας σε δρόμους του επαρχιακού οδικού δικτύου.\nΧιονοθύελλα σε νησιά του Ιονίου\nΤις πρωινές ώρες σφοδρή χιονοθύελλα σημειώθηκε στα νησιά του Ιονίου, με αποτέλεσμα να αποκλειστούν δρόμοι και χωριά, τόσο στην Κεφαλονιά όσο και στη Ζάκυνθο.\nΠαράλληλα, σημειώθηκε μεγάλη πτώση της θερμοκρασίας, ενώ έγιναν και πολλά τροχαία ατυχήματα, χωρίς όμως σοβαρούς τραυματισμούς.\nΤα σχολεία στα ορεινά της Κεφαλονιάς και της Zακύνθου παραμένουν κλειστά, ενώ ο δήμαρχος Κεφαλονιάς εξέδωσε ανακοίνωση με την οποία εφιστά την προσοχή σε όσους μετακινούνται, διότι υπάρχει χιόνι και πάγος στους δρόμους.\nΕπίσης, ενημερώνει ότι έχει ανοίξει ο δρόμος από Βαθύ προς Σταυρό και συνεχίζεται ο καθαρισμός στο οδικό δίκτυο Περαχωρίου-Σταυρού, καθώς και από το Βαθύ προς Μαραθιά και για Αγωγή και Εξωγή.\nΣτη Ζάκυνθο, όλα τα σχολεία του νησιού θα είναι κλειστά αύριο Τετάρτη, όπως ανακοίνωσε ο δήμος Ζακύνθου.\nΣτα λευκά ντύθηκαν και οι Παξοί από την έντονη χιονόπτωση που ξεκίνησε στο νησί από τις πρώτες πρωινές ώρες.\nΜιλώντας στο ΑΜΠΕ ο δήμαρχος Παξών Σπύρος Βλαχόπουλος είπε πως «το νησί είχε να ζήσει παρόμοια φαινόμενα χιονόπτωσης εδώ και δεκαπέντε χρόνια, από το 2002».\nΕνδεικτικό είναι πως το χιόνι έχει καλύψει μέχρι και τις ακτές στους Παξούς, αλλά και στους Αντίπαξους.\nΤα σχολεία στο νησί θα παραμείνουν κλειστά σήμερα και αύριο Τετάρτη, μετά από απόφαση του δημάρχου, λόγω ολισθηρότητας στους δρόμους.\nΣύμφωνα με τον δήμαρχο, μέχρι αυτή την ώρα δεν έχουν διαπιστωθεί προβλήματα στην κυκλοφορία των οχημάτων, ενώ κανονικά διεξάγονται τα ακτοπλοϊκά δρομολόγια.\nΣτα λευκά ντύθηκε και η Κέρκυρα, κυρίως στο βόρειο άκρο της, μετά τη συνεχή χιονόπτωση, κυρίως στα ορεινά χωριά του νησιού, αλλά ακόμη και σε επαρχιακούς δρόμους, στα νότια του νησιού, στον Κάβο.\nΌπως ανέφερε στο ΑΜΠΕ ο αντιδήμαρχος Τεχνικών Υπηρεσιών, Πολεοδομίας και Χωροταξίας Έργων, Νικόλαος Αναστασόπουλος, που τελεί και χρέη υπευθύνου Πολιτικής Προστασίας, μέχρι αυτή την ώρα δεν έχουν σημειωθεί προβλήματα από την παρατεταμένη χιονόπτωση, κυρίως στα βόρεια του νησιού, ενώ οι τεχνικές υπηρεσίες του δήμου είναι καθ’ όλα έτοιμες να αντιμετωπίσουν οποιαδήποτε δυσμενή κατάσταση προκύψει στον οδικό χάρτη της Κέρκυρα.\nΤα σχολεία στην Κέρκυρα λειτουργούν κανονικά, ενώ χωρίς προβλήματα διεξάγεται η κυκλοφορία των οχημάτων σε όλους τους επαρχιακούς και εθνικούς δρόμους του νησιού.\nΗ χιονόπτωση έγινε αισθητή στο νησί στα ορεινά χωριά του όρους Παντοκράτορα, βόρεια στην περιοχή της Αχαράβης, στο όρος Άγιοι Δέκα, στην ορεινή Πετάλεια, καθώς επίσης και σε παραθαλάσσιες περιοχές, όπως στους Καρουσάδες, στους Περουλάδες, στη Ρόδα, αλλά και νότια του νησιού, στον Κάβο.\nΠυκνή χιονόπτωση στα Ιωάννινα\nΠυκνό χιόνι και στον νομό Ιωαννίνων, από τα Τζουμέρκα μέχρι την Κόνιτσα και το Πωγώνι. Στην πόλη και τα προάστια των Ιωαννίνων το έχει ήδη στρώσει, ενώ επί ποδός βρίσκεται η Πολιτική Προστασία.\nΤα μηχανήματα αποχιονισμού βγήκαν στους δρόμους προκειμένου να καθαριστεί το οδόστρωμα και να μην πιάσει πάγο καθώς η θερμοκρασίες είναι είναι υπό του μηδενός. Παράλληλα γίνονται και ρίψεις αλατιού, ωστόσο είναι απαραίτητες οι αντιολισθητικές αλυσίδες σε τμήματα της Εγνατίας, άλλα και στο επαρχιακό ορεινό δίκτυο.\nΣοβαρά προβλήματα, με αποκλεισμένα χωριά στη Λέσβο\nΣτη Λέσβο σήμερα οι βροχές έλιωσαν τα χιόνια μέσα στην πόλη της Μυτιλήνης, όμως έξω από αυτήν όμως κι ιδιαίτερα στα ορεινά, οι χιονοπτώσεις συνεχίζονται οξύνοντας ακόμα περισσότερο την κατάσταση.\nΑποκλεισμένα είναι σήμερα τα χωριά στον ορεινό όγκο του Λεπέτυμνου στη βόρεια Λέσβο και συγκεκριμένα η Συκαμνιά και η Σκάλα Συκαμνιάς, η Άργενος, η Πελόπη, η Κάπη, η Κλειού, το Υψηλομέτωπο, ο Λεπέτυμνος. Αποκλεισμένα είναι και τα ορεινά χωριά του Πλωμαρίου, Μεγαλοχώρι, Νεοχώρι, Ακράσι και Αμπελικό.\nΣύμφωνα με το σταθμό Αιγαίου της ΕΡΤ τα περισσότερα από τα χωριά αυτά αντιμετωπίζουν σοβαρά προβλήματα ηλεκτροδότησης και υδροδότησης, εδώ και 15 περίπου ώρες. Επίσης, στον ορεινό όγκο του Λεπέτυμνου βρίσκονται εδώ και δύο ημέρες εγκλωβισμένοι στις στάνες τους έξι κτηνοτρόφοι, ενώ έχει ζητηθεί από τις περιοχές αυτές και η μεταφορά ασθενών και ιδιαίτερα νεφροπαθών που χρήζουν αιμοκάθαρσης.\nΑνάλογα προβλήματα αποκλεισμών αντιμετωπίζουν και τα χωριά στον ορεινό όγκο της Αγιάσου στον Όλυμπο και στη δυτική Λέσβο όπου το χιόνι σε κάποια σημεία ξεπέρασε το ενάμισι μέτρο.\nΠροβλήματα συνεχόμενων διακοπών στην ηλεκτροδότηση λόγω βλαβών σε μονάδες παραγωγής ενέργειας καταγράφονται από χθες σε όλη τη Λέσβο. Σε αυτές γίνεται προσπάθεια οι βλάβες να αποκατασταθούν σε μεγάλο βαθμό όμως και σήμερα το απόγευμα θα υπάρξουν προγραμματισμένες εκ περιτροπής διακοπές. Χθες το βράδυ υπήρξε βλάβη και στη γραμμή της ΔΕΗ από Καλλονή προς Πέτρα και Μόλυβο με αποτέλεσμα να είναι χωρίς ηλεκτρικό ρεύμα αλλά και χωρίς νερό όλη η περιοχή. Σταδιακά η βλάβη αυτή αποκαταστάθηκε.\nΝέες χιονοπτώσεις στη Φθιώτιδα\nΣτη Στερεά Ελλάδα, από νωρίς το πρωί σημειώθηκαν νέες χιονοπτώσεις στη Φθιώτιδα και ιδιαίτερα στην περιοχή του Δομοκού και στο κέντρο του νομού. Οι χιονοπτώσεις ήταν μικρής κλίμακας, ωστόσο δημιούργησαν προβλήματα λόγω των πολικών θερμοκρασιών που επικρατούν, καθώς μέσα στην πόλη της Λαμίας η θερμοκρασία διατηρείται στους -5 βαθμούς Κελσίου.\nΤα σχολεία στην περιοχή του Δομοκού δεν θα λειτουργήσουν ούτε αύριο Τετάρτη, ενώ αναμένονται αποφάσεις και για τους υπόλοιπους δήμους. Κλειστά θα παραμείνουν και αύριο τα σχολεία και στον δήμο Λιβαδειάς.\nΚΑΚΟΚΑΙΡΙΑ 2017 ΚΑΙΡΟΣ